text:
Yini Kuvunwa kwe Manti Elitulu?
© US Bureau of Land Management
Kuvunwa kwemanti elitulu kuhlelisa kanye nekugcinwa kwemanti elitulu kusuka emhlabeni noma emathayeleni emabhilidi kwengca emaphayiphini noma kumagatha kuya ethangeni lemanti. Kukhongetela emanti elitulu kusuka etimphandzeni kuhlobe kakhulu kunekukhongetela emanti lagijimako lasuka emhlabeni.
Ngesimo sawo, kuhlobisa kanye nekusefa lamantin elitulu ngaphambi kwekuwasebentisa kuyanconywa. Akusiko nje kutsi kuhlobisa lamantin kwentela kusebentisa endlini noma kusetjentiselwa kulima, kepha kuphindze kususe emakhemikhali, umhlabatsi kanye nemonakalo wekungcola futsi kungavikela emaphampu lalimele ngenca yetintfo emantini.
Indlela Yekwenta Indlela Yekuvuna Emanti Elitulu
Kwenta indlela lemelula yekuvuna emanti elitulu kudzinga tintfo letintsatfu; sifulelo noma emathayela lafulelwe, emaphayiphi noma emagatha, kuhlelisa emanti elitulu, kanye nelithange lekugcinela.
Hlobisa lamathaela nalamagatha. Umangabe emagatha noma emaphayiphi adzinga kufakwa, khetsa lizinga lelihle le UV-leyalako emagatha ePVC kanye nemaphayiphi aphansi. Yiba nesiciniseko kutsi lamaphayiphi aphansi achumene kulelithange lemanti. Ciniseka kutsi lamagatha awela kuya ngasethangeni. Loku kutosusa lokukhula kwetintfo letingafuneki kanye nemanti langanyakati, kuba yindzawo yekutalela kwetimbuzulwane.
Noma ngumaphi emagala lalengela ngetulu kwemathayela kumele asuswe kwentela kuvikela kutsi emacembe angangeni kulendlela. Sebentisa kwekubuka lokusafenisi noma sisefo bese ukuhlobisa njalo njalo.
Emakhemikhali lasuka ngekufutsa angahlala emathayeleni bese ayawasheka angena ethangeni. Ungafutsi inhlanyelo ngelilanga lekuhhusha kwemoya.
Hlobisa kulamathayela ngemuva kwemililo lebekhona kulendzawo. Ngemuva kwetimvula, umlotsa kanye nemangcoliso kungawasheka kungene kulelithange, ngako kuvala letimpompi. Khumbula, ngesikhatsi lemathayeleni kuhlobile, kungesikhatsi lamantin atohloba.
Indlela yekusefa kwentela kuhlobisa lamantin ngaphambi kwekusetjentiswa kungadzingeka futsi kungabasendleleni ye:
Sandbed filter – Umbhedzewesihlaba wekusefa
Pop-up filter – Sisefo lesivelako
Stabilization tank – Lithange lelicinisiwe kuze lingafi noma lephuke
Emathange eKugcina Emanti
Noma nguliphi lithange lekugcina emanti lingasetjentiswa, kepha ciniseka kutsi lihlobile futsi linentfo yangaphandle noma impompi. Faka lithange lelikhulu kahle futsi, uma kwenteka, faka esisekelweni lesicinile futsi lesilingene, lesiphakeme ngalokwenele kute sivumele emabhakete kutsi agcwale melula kusuka empompini yelithange. Uma wakhe sisekelo sasemende, yiba nesiciniseko kutsi singemashumi llasiphohlongo nesihlanu ema mm ngekucina.
Ungasebentisi lithange lelake lasetjentiswa phambilini kwentela kugcina nomayini lenaphoyizini lefana nagasolina, oyili noma emakhemikhali. Uma kwenteka, ungasebentisi lithange lelakhiwe ngakhonkolo. Emathange emanti angakhiwa nge plasitiki ye polyethylene, ngasemente lowomisiwe noma izinc levaliwe. emathange elithayela kumele avalwe ngekhatsi ngetintfo-tekudla temilayini letifana ne PVC noma ipolyethylene. Emathange eplasitiki ashiphile, abe lawo lakhiwe ngasemende lowomisiwe angadula kepha ayakhona kugcina emanti apholile.
Tsatsa kufaka lithange leliphuphumako kutsi ugcine emanti latfolakalako ngesikhatsi lithange lelincane lifika sigaba lesitsite. Uma usebentisa emanti asethangeni njengalanatfwako, yiba nesiciniseko kutsi uyawabilisa kucala. Kumele phindze asefwe aphindze afakwe ibleach. Licembu lebacwalingi Lelicwalinga Emanti likhetse ikota yenkomishi yebleach ku malitha latinkhulungwane letisihlanu temanti.
Gcina inkanankana kulempompi yalelithange kwentela kuvikela kuvuleka kulelithange lemanti. Vimba nomangubani longacanca kulelithage, ngoba ngesiphosiso bangawela ekhatsi bese bayacwila.
Translated by Phindile Malotana


c: text/html

text:
Goatfish
Ligama lelatiwako lemndeni
Goatfish
Ligama lesayensi
Mullidae
Linani
Ingangemasentimitha lamashumi lasitfupha, silinganiso sengemasentimitha lamashumi lamatsatfu nesihlanu.
Kutiveta
Inemtimba lomudze loncama. Incenye yentfo lesakotini lengasendzaweni yinye yemlomo. Litsambo lesisila liyahhuka. Inetigogo letinkhulu. Ematsambo langasemuva noma ngetulu ahlukanisekile. Imibala iyehluka kusuka kusiliva kanye namnyama kuya kumtfubi lokhanyako.
Satiso Sebantfu Bonkhe
Umndeni we Mullidae ufaka tinhlobo letintsatfu kanye nemacembu lamashumi lasihlanu nesihlanu. Tidla lokungetulu. Tisebentisa lolokusakotini ekufuneni kudla esihlabatsini. Phindze isetjentiswa kukhanga letinsikati ngesikhatsi sekutsandzana. Titfolwa ngemacembu lamancane natifuna kudla. Ngalesinye sikhatsi tiphekeletelwa nguletinye timfishi. Tihlala emantini lavulekile njengelwandle nemfula.
Kudla Kwato
Tidla tilwanyana letincane kanye nelikhula lelihlala etilwaneni, kufaka tibungu kanye netilwane tasemantini letondzile.
Kusakata
Tivela ngetinhlobo tonkhe tekushisa/tekubandza kanye nasetindzaweni letishisako letinelwandle mhlabawonkhe.
Tilwane letatiwako
Blacksaddle goatfish - Parupeneus rubescens
Double-bar goatfish - Parupeneus bifasiatus
Flame goatfish - Mulloides vanicolensis

robotstxt: allowed

filter: keep


text:
271
Ungatigabatisi ngelikusasa lakho, ngobe awati kutsi lilanga ngelilanga likutela nani.
2
Ungatidvumisi wena, kodvwa dvunyiswa ngulabanye; dvunyiswa ngulabanye bantfu, hhayi wena.
3
6:3
Shu. 7:10
Litje limatima, nesihlabatsi siyasindza, ungeke ukwetfwale; kodvwa kucansulwa silima kukwengca konkhe.
4
Jak. 1:20
Lulaka lungesabeka nentfukutselo ibe nebudlova; kodvwa kute longakhona kumelana nemona.
5Kuncono uvele umuntfu umtsetsise kukhanye kunekumyekela ungamtsetsisi ngesizatfu sekutsi uyamtsandza.
6Umngani usuke atimisele lokuhle ngawe, nome akulimatile; kodvwa ubocaphela ingoti, nangabe sitsa sakho sikwanga kanyenti.
7Nawesutsi, ngisho nekudla lokumnandzi uyakuchwensa; kodvwa nawulambile, ngisho nekudla lokubi kuba mnandzi.
8Umuntfu loshiya likhaya lakhe ufanana nenyoni lese ilahle sidleke sayo.
9Emakha nemafutsa lanuka kamnandzi ajabulisa inhlitiyo; kodvwa bungani sibili buyawuphakamisa umphefumulo.NgesiHebheru akucondzakali
10
Ungakhohlwa umngani wakho nemngani weyihlo. Nawehlelwa yinhlupheko ungayi kuyawucela lusito kumnakenu; kuncono uye kumakhelwane losedvutane kunekuya kumnakenu lokhashane.
11
23:15
29:3
Ndvodzana yami, hlakanipha, khona ngitewujabula, ngitekwati kuphendvula nome ngabe ngubani longedzelelako.
12
Umuntfu lohlakaniphile uyibona iseta ingoti bese uyayibalekela, uyabhaca; kodvwa longakahlakaniphi uyatfusha nje, etfuke asasetikwayo, atisole kamuva.
13
22:26
Tsatsa sibambiso salofungela sihambi kutsi sitekutsatsa sikwelede;“sihambi kutsi sitekutsatsa sikwelede” nome ngesiHebheru “umfati logwadlako kutsi atekutsatsa sikwelede” sitsatse sibe sibambiso salesihambi.
14Nangabe umuntfu avusela makhelwane wakhe ngemsindvo ekuseni, kuyawutsatfwa ngekutsi uyacalekiswa.
15
Umfati lotsetsela futsi ufanana nekuntfontsa kwemanti latsi ntfo-ntfo-ntfo nalina. 16Kwetama kumthulisa kufanana nekwetama kuvimba umoya nome kwetfwala emafutsa lancibilikile ngesandla.
17Njengensimbi lelola lenye insimbi, kanjalo nebantfu bayahlakaniphisana.
18Umuntfu lohlakulela umkhiwa uyakudla titselo tawo, nalowo lophetse kahle umcashi wakhe uyakwemukela ludvumo.
19Nawutibuka emantini, ubona lingephandle lakho lelibuso bakho; nawutibuka enhlitiyweni, ubona lingekhatsi lakho lelinguwe sibili.
20
Shu. 1:8
Hab. 2:5
Njengobe emehlo emuntfu angeke eneliswe, kanjalo lithuna nekufa“lithuna nekufa” nome “iSheyoli ne-Abadoni” kungeke kweneliswe.
21
Isiliva negolide ihlolwa ngemlilo; kodvwa umuntfu uhlolwa ngeludvumo lalunikwa bantfu.
22Nome silima ungasigaya etjeni lekusila sibe yimphuphu nome inhlama, kodvwa bulima baso ungeke ubukhiphe kuso.
23Nakekela imihlambi yetimvu netinkhomo takho, uyeluse kahle, 24ngobe ingcebo ayihlali siphelane, iyaphunyula; ngisho nekubusa kwemakhosi akuhlali kukhona siphelane. 25Nakusikwe tjani, kwase kuhluma lobusha, lemihlambi ingadla. 26Timvu tiyawukungenisela timphahla tekwembatsa, timbuti tikungenisele imali yekutsenga emasimi. 27Uyawuba nelubisi lwetimbuti lolunyenti lwekutsi utondle wena nebantfwabakho kanye netisebenti takho.


text:
Kugcinwakwetinyosi eNingizimu Afrika
Intfo lebaluleke kakhulu kubagcinibetinyosi labasha eNingizimu Afrika labatidzingako nabacala kugcinatinyosi lwati. Utodzinga kuvisisa indlela letsite yekunaka tinyosi, kuma kwelibhokisi letinyosi, umsebenti wetinyosi, umtimba watoo kanye nendlela letidla ngayo, kudla letikutsatsandzao, batingeli kanye netifo.
Bagcinibetinyosi labasha nabo batodzinga licembu lelikhulu letilwanyana letindizako (noma umhlambi wetinyosi), libhokisi letinyosi kanye nendzawo yekubeka lelibhokisi, lelidvute ngalokwenele kundlela yekudla kwentela tinyosi. (Indlela lekahle yekuyaluka kantsi nemanti latokhokha luju lolukahle).
Timphahla tekutivikela kanye nemathuluzi lamanye ekusebenta ngalelibhokisi kantsi nemhlambi utodzingeka.
Lokusetjentiswa kwalemphuphu lemtfubi yetitjalo njengesengetetelo kwentela kuphila kwebantfu kanye netidzingeko temitsi kuhlangahlangene/akuvunyelwana....more
Uma ucala kugcina tinyosi umfuyi lomusha wetinyosi udzinga libhokisi lekufuyela tinyosi. Lelibhokisi ngulapho letinyosi titohlala khona, tikhulisele khona tinyosi letinsha...more
Umlandvo webagcinibetinyosi eNingizimu Afrika (SA) awukahluki kakhulu kunalowo wemhlabawonkhe. Ngaphansi kwa 5% wekugcinatinyosi eNingizimu Afrika unendzawo yawo lapho khona banikati betindzawo tabo letingaphansi kwa 5%....more
Tinyosi ‘tiyatiwa’ ngeluju lwato (kanye naletinye tintfo) letakhekako. Kepha kubekhona kukhula kwebumcoka bemisebenti yetinyosi leletfwa ngekumphova titjalo....more
Ngaphandle kwekubhalisa emabhokisi lagcinatinyosi, kukhona tintfo letitsite letidzingekako tekugcinatinyosi kwentela kunika umsebenti wekumphova ekudleni kwenhlanyelo....more
Tinyosi teluju tilwanyana letichumanako futsi tihlala ngemihlambi lemikhulu. Umhlambi ngamunye utfwele yinye lensikati levutsiwe (indlovukati) bese letinye letitinkhulungwane letiningi letisebentako (letinsikati letingakhoni kutala bantfwana)...more
Inkinga lenkhulu eNingizimu Afrika lekhokhela kulesimo tindlela tashukela letikaliwe. eNingizimu Afrika, ngu 15% kuphela weluju lolwakhiwako lolusuka etitjalweni tetimbali temvelo ngekucudzanisa lokuya ku 70% eAustralia....more
Imphuphu lemtfubi yintfo leyakhiwe yincenye yembali lendvuna yetinhlavu letetfwala titjalo. Itfwala tinhlavu talemphuphu lemtfubi tintfol letindvuna (tinhlayiya tebudvodza besitjalo)....more
Kugcina tinyosi kungaba yintfo lengaba yintsandvo yemuntfu yentfo yangaphandle, kepha kungaphindze kuhlume kube yintfo yesikhatsi lesigcwele sentsengo kutebhizinisi....more
Kuba nelwati ngetilwanyana letincane letibulala tinyosi teluju kubalulekile kulabo labagcina tinyosi kuba nesiciniseko kutsi tilwane letincane letindizako letiphilile kanye netintfo letisezingeni lelikahle letinyosi....more
Tinyosi teluju tidzinga kudla lokuvutsiwe ngetintfo temphuphu leyelo yetitjalo kuze tikhone kwakha ema enzymes lamaningi lahlukene....more
Labahambisa lokuyimphuphu lokusuka kuletindvuna kuya kuletinsikati, ngalokuphelele, kunika lokukhulu lokutfolwa bantfu. Ngekuya esigabeni lesitsite, labahambisa lokuyimphuphu bayachuba baphindze bagcine imphilo lenhle yaletindlela leti....more
Ngaphandle kwekuba kudla lokunika emanutrition kanye nemandla, luju belisolo laiwa kusuka etikhatsini takadzeni kutso lelapha ligciwane futsi lite emagciwane....more
Tinyosi teluju tidzinga emanti kwentela tidzingo letimbili letingito. Kwekucala, emanti asetjentiswa ekudalutheni luju lolusitaputapu kwentela kutsi lungeteke ekudleni kwemhlambi....more
Intfo lebaluleke kakhulu kubagcinibetinyosi labasha eNingizimu Afrika labatidzingako nabacala kugcinatinyosi lwati....more


text:
31
1 Khr. 21:18,26
Solomoni wase uyacala-ke kwakha lithempeli laSimakadze eJerusalema, eNtsabeni yaseMoriya, lapho Simakadze atibonakalisa khona kuyise Davide. Kwakungusebaleni lekubhulela kolo laka-Arawuna,“Arawuna” ngesiHebheru “Orinani” umJebhusi, indzawo leyayilungiswe nguDavide. 2
Wacala kwakha lelithempeli mhla titimbili enyangeni yesibili emnyakeni wesine wekubusa kwakhe.
3Sisekelo sekwakha lithempeli laSimakadze lesabekwa nguSolomoni sasingemamitha labengaba ngema-27 budze, nemamitha labengaba yimfica bubanti. 4Umhubhe lekwakungenwa ngawo wawungemamitha labengaba ngema-54“emamitha labengaba ngema-54” letinye tincwadzi tekucala titsi “emamitha labengaba ngema-9” kuphakama, nemamitha labengaba yimfica bubanti. Wawulingana nalelithempeli ngebubanti.
Lingekhatsi lawo lalembeswe ngegolide lecengekile. 5Lendlu lenkhulu yayihlotjiswe ngekunanyatsiselwa ngemapulango etipheshula lapha ngekhatsi etibondzeni talo, yase yembeswa ngegolide lecengekile, lapho kwakucoshwe khona imihlobiso yetihlahla temasundvu neyetinketane. 6Inkhosi yahlobisa lithempeli ngematje laligugu nangegolide leyayitfunyelwa iphuma eveni lasePhavayimu. 7Solomoni wasebentisa igolide ekwembeseni tibondza talelithempeli, nemishayo, neminyango, netivalo. Kuletibondza lababati bacopha imihlobiso yemakherubhi.
8Wakha likamelo lelingekhatsi kakhulu lekutsiwa yindzawo lengcwelengcwele, lelalingemamitha labengaba yimfica budze, nemamitha labengaba yimfica bubanti, lokwakulingana ngco nalelithempeli. Indzawo lengcwelengcwele yona yembeswa ngegolide leyayingetulu kwemathani labengaba ngema-20. 9Igolide lengemagremu labengaba ngema-570 yasetjentiswa ekwakheni tipikili. Netibondza temakamelo langetulu tembeswa ngegolide.
10Endzaweni lengcwelengcwele wakha emakherubhi lamabili labatiwe, wawembesa ngegolide. 11Budze betimphiko talamakherubhi ngekweluleka kwato babungemamitha labengaba yimfica. Luphiko lulunye lwelikherubhi lekucala lwalungemamitha labengaba mabili nencenye yesine yelimitha budze, lona lwalutsintsa lubondza lwelithempeli, kantsi lolu lolunye luphiko lwalo lwalungemamitha labengaba mabili nencenye yesine yelimitha budze, lutsintsa lolu lolunye luphiko lwaleli lelinye likherubhi. 12Kanjalo futsi lolunye luphiko lwalelikherubhi lesibili lwalungemamitha labengaba mabili nencenye yesine yelimitha budze, lutsintsa lolu lolunye lubondza lwelithempeli ngale, nalolu lolunye nalo lungemamitha langaba mabili nencenye yesine yelimitha lutsintsa luphiko lwaleli lelinye likherubhi lekucala. 13
Timphiko talamakherubhi omabili setihlangene tatingemamitha labengaba yimfica budze, abeme ngetinyawo abheke kulendlu lenkhulu.“abheke kulendlu lenkhulu” nome “abheke ngekhatsi”
14
Wenta likhethini lemitiya leluhlata njengesibhakabhaka, nalebukhwebeletane, nalebubendze, walenta ngelineni lecolisakele, nalo lalihlotjiswe ngemakherubhi.
15
2 Khos. 25:17
Lapha embikwelithempeli wenta tinsika letimbili, setitotimbili tatingemamitha labengaba li-15 nesigamu budze, iyinye yayinengcongwane leyayingemamitha labengaba mabili nesigamu lapha enhloko. 16Wephotsela tinketane,NgesiHebheru lenkhulumo ayicondzakali wase utitsandzela kuletinsika lapha etikwato. Wakha nemahananandza aze aba likhulu, wawatfungela kuletinketane. 17Letinsika wase utimbela emnyango walelithempeli, lenye ngaseningizimu, lenye ngasenyakatfo. Lena lengaseningizimu wayetsa libito watsi nguJakhini,“Jakhini” kungasho kutsi “uyamisa” nome “uyasungula” lena lengasenyakatfo watsi nguBowazi.“Bowazi” kungasho kutsi “kuye kunemandla”


text:
Ngelusuku lwemashumi lamabili nesitfupha enyangeni yeNyoni kumnyaka wa 1936, Nomzami Winifred Zanyiwe Madikizela watalelwa esigodzini sase Bizana lebesibitwa ngekutsi yi Transkei (eEastern Cape). Make wakhe, Nomathamsanqa Mzaidume (Gertrude), wafundzisa ngemsebenti wasendlini wesayensi kanye nababe wakhe, Clumbus Kokani, Bekayi minista Yemahlatsi kanye neLitiko Letulima neMfuyo eTranskei. Winnie bekangumntfwana wesine kulabasiphohlongo.
Lokwababuhlungu kungesikhatsi sekushona kwa make wa Winnie ngemnyaka wa 1944, ngesikhatsi Winnie aneminyaka lesiphohlongo budzala. Nomakunjalo, Winnie wakhona kuchubeka nekufundza esikolweni lesiphansi sase Bizana waphindzela wachubekela lizinga leliphakeme ngemfundvo. Akufani nalabanye bantfwana labamnyama base Ningizimu Afrika ngaletotikhatsi, Winnie watfolelwa imfundvo lesetulu. Lemfundvo ye Bantu leyalelwa yakhona kulunga ngesikhatsi asamdzala.
Wenta sigaba sematric eShawsbury lese Qunu lapho afundzela likhono lebuholi. Wabuyela ekhaya lapho atfola kutsi babe wakhe besekashade Hilda Nophikela lowamemukela ngemoya lofutfumele kanye nebanfwabakubo.
Ngaphansi kwekwelulekwa ngubabe wakhe, Winnie washiya iTranskei waya eGoli ngemnyaka wa 1953 ayochubekisa likusasa lakhe lekusita bantfu. La eGoli wangena esikolweni sa Jan Hofmeyr Sekusebenta Ngekusita Bantfu. Ngemnyaka wa 1955 waphumelela ngekutfola umphumela wekuba ngulosetulu eklasini lakhe waphindze wanikwa litfuba lekubhadalelwa kutsi ayofundza khashane eUSA.
Kepha akazange alitsatsa, esikhundleni saloko watsatsa umsebenti wekusita bantfu ekhaya kubo leliseveni lakhe. Winnie watsatsa umsebenti wekusita bantfu ngetemphilo eSibhedlela lesiseGoli iBaragwanath, lowaba ngumuntfu lomnyama wekucala ekutsatseni lesikhundla.
Wachubeka ngekutakhela ligama lakhe kulesibhedlela, avela kumaphephandzaba lebekakhuluma tindzaba takhe tekutiphatsakahle ekucaleni kanye nemphumelelo yelikusasa lakhe.
Winnie wacala kutsandza tepolitiki tesive kanye nekugcugcutela ngesikhatsi asebenta eSibhedlela eBaragwanath, ngesikhatsi abona kwekucala lendlela yenhlupheko lebeyiphilwa bantfu basetikomuplaza lebebahlala khona. Lucwalingo lwakhe lwendlela yebantfwana labasebancane eSkomplazi sase Alexandra, lapho khona kufa lokulishumi lobekwenteka njalo ekutalweni kwetinswane letitinkhulungwane, kwenta Winnie kutsi abone kahle ngekungabikho kwemtsetfo eNingizimu Afrika.
Winnie wenta tindlela tekugucula lokungabikho kwemtsetfo kantsi futsi bekakhutsele kutepolitiki ngisho nangesikhatsi ngaphambi adibane naNelson Mandela. Ngesikhatsi asese Baragwanath, Winnie bekahlala gumbi linye na Adelaide Tshukudu kuyinye ehostela yasesibhedlela lehlala tisebenti.
Lalababili bababangani labacinile. Ngendlela bangani labenta ngayo, bebavame kucoca ebusuku, futsi Adelaide watjela Winnie konkhe ngalomunye ummeli (lobekangumengameli we ANC Oliver Tambo) lo Adelaide abetsembisene naye, kanye nemlingani wakhe losemtsetfweni, Nelson Mandela. Winnie kanye na Nelson baphuma bayohlangana kwekucala, baya endzaweni yekudlela yemandiya dvute nemahhovisi akhe ebumeli.
Bekakadze amudzala ku Winnie ngemnyaka lolishumi nesitfupha kantsi futsi besekavele angumuntfu lotsite kutepolitiki yesive kanye nalolwa ngekugcilateka kulubandlululo. Winnie akazange ativa amncane noma atfuswa ngiko loko kantsi futsi ngemnyaka wa 1957, ngesikhatsi amcela kutsi amushade, wavele waphendvula ngekutsi yebo, ngaphandle kwekungabata. Bashada ngenyanga yeNhlaba emnyakeni lowalandzela.Translated by Phindile Malotana


text:
Bushbaby
Ema Bushbabies (Bantfwaba belihlatsi) noma ema Galogos ala eAfrika nguwona atilwane letincane talelive bese, noma tijwayelekile, atibonakali malula ngendlela letitiphatsa ngayo. Kukhulunywa ngato kakhulu kune kutsi tibonakale, ngalokukhala kwato ungatsi bantfwana ebusuku.
Ema lesser bushbaby esifazane anesikhatsi lesimfisha sekulungela kuhlangana ngesikhatsi semakhata. Avama kutala emaphahla lamabili kungakefiki sikhatsi setimvula, lesisheshe silandzelwe sikhatsi...more
Le Thick-tailed Bushbaby itsatsa emahlatsi noma tindzawo letinetjani letivulekile etindzaweni letisenyakatfompuma ye Ningizimu Afrika, kepha letinemifula naletidvutane nemahlatsi letitipha indzawo lekahle kuya entasi...more


text:
Kunakekelwa kwe Manti
Emaphesenthi emashumi lasikhombisa, endzaweni lengetulu yemhlaba, ivalwe ngemanti. Emaphesenthi lamashumi layimfica-nesikhombisa emanti onkhe emhlabeni ngemanti eluswayi. Lokungaphansi kwemaphesenthi lamatsatfu kwemanti onkhe ngemanti lamasha.
Kulo 3% wemanti lamasha, ngetulu kuna 0.3% ngemanti langetulu lekumelula kuwatfola kutsi singawanatsa noma siwasebentise etintfweni letikudla netintfo lesitikhokha kutsi tihlale tiphila. Lolokusele ngu:
69% - Lokuciniswe nge ayisi
0.74% - Tigadla tagesi letigegelete lomhlaba
30% - Ngaphansi
Emanti yindlela lekalekile. Linani lemanti lebekakhona emhlabeni eminyakeni letigidzi letengca likhona naylo futsi angeke likhuule. Intfo letogucuka yindlela lesiyisebentisa ngayo nalendlela yekutsi sihlale siphila. Kufuna sifundze kutsi singamosi. Lamantin lamasha lesiwasebentisako:
70% usetjentiswa ekulimeni
20% wetintfo tekusebenta kanye na
10% wasemakhaya kanye netintfo letinye lesitisebentisako.
Kute sikhokhe kudla kumele sente indlela yekwakha kute sitfole tindlela letinsha kutsi sisebentise kancane mphindze simoshe kancane ekukhiciteni kudla kwetfu.
Kukhokha likilogram linye lenyama lebovu kutsatsa 15 000 wema litha noma 15 m³ wemanti.
Kukhokha likilogram linye lelilayisi kutsatsa 3 500 wemalitha noma 3.5 m³ wemanti.
Sinenhlanhla kutsi ngetekulima, sento sekwakha intfo lensha sekusiletsele tindlela tekutsi sinake kutfwaleka kwemanti emhlabatsini. Loku kuvumela kunisela kusebente kahle ngendlela lensha phindze lephansi ngekumosha ngekunisela kufana nendlela yekunisela ngetulu nangaphansi ngemaphayiphi. Kepha solo kuyafana, ngetulu kwa 60% wemanti lasetjentiselwa kunisela ekulimeni amosheka ngekungasebenti kahle. Ngekukala kahle lamanti lakhona etimphandzeni tetitjalo letehlukene, kungasita kugadzeke lokulahlekelwa.
Kukhongetela emanti noma ‘kuvuna emanti elitulu’ lachamuka emathayeleni kwentela imisebenti yasetindlini kanye nasetingadzeni kwentiwa eNingizimu Afrika yonkhana...more
Emalungiselelo ekonga lokuphansi kanye nekujuba kuchubela ekugedvukeni kwemhlabatsi lokukhulu kanye nekwehla kwendzawo....more
Kunisela yindlela yekunikela ngemanti endzaweni kwentela kukhulakwetitjalo/lokuhlanyelwe noma letinye tintfo letititjalo ngekwenta imisele, emashaneli noma emalayini emaphayiphi...more
Kubalulekile kwati simo sebumanti bemhlabatsi kwentela kutsi loko lokukhulako kunganisela lesitjalo ngesikhatsi lesilungele kuciniseka kutsi kukhona bumantana...more
Kukhona tindlela letintsatfu tekuvuna emanti elitulu. Emanti-langetulu kukhongetekwa kwemanti elitulu kusuka ekuhambeni kwelipulazi, abe emathayela-ngetulu kwemanti lamancane, kukhongetelwa kwemanti elitulu lasuka emathayeleni emabhilidi....more
Wonkhe emanti afika ngetulu kwemhlaba ngetindlela tetinhlobo letehlukene letifana nalokuyi ayisi leyiyimphuphu, litulu, ematje layi ayisi lakahle nalina, sitfwatfwa noma...more
Kuvunwa kwemanti elitulu kuhlelisa kanye nekugcinwa kwemanti elitulu kusuka emhlabeni noma emathayeleni emabhilidi kwengca emaphayiphini noma kumagatha kuya ethangeni lemanti...more


text:
Serval
Kutiveta Kwayo
Lelikati lelakhilwe labancama lime nga 55mm emahlombe. Ngemuva, phambi kwebuso kanye nemsila kuvalwe sikhumba lesiligolide lonsundvu, nemibala lemnyama leyaphansi kwelitsambo lelisemhlane nema cabhacabha langaphambili nasemsileni. Le serval inemilente lemangalisako lemidze kunalomtimba wayo lekungaba budze lobungaba butsatfu, uma ime budze lobuma inchi langu 20 emahlombe.
Le serval inenhloko lencane kepha ilulekile kanye netindlebe letiyindingilizi letinemabala lamnyama nalamhlophe. Kubukiwe kutsi le serval isebentisa lamacabhacabha lasetindlebeni nayikhuluma naletinye tilwane takubo. Ema serval lamanyama angatfolwa emahlatsini lashisashisako nalamnyama.
Kudla Kwayo
Incumbi yekudla kwayo ngemagundvwane, ikakhulu emagundvwane lama vlei. Tinyoni, Ticoco, tilwanyana, imigololo kanye netimfishi kuyadliwa nako.
Kwakhiwa/Kwentiwa
Lamancane, langaba matsatfu kuya kulamane, atalelwa etjanini lobucinile noma ngaphansi kwetihlahla letincane kakhulu emahlatsini. Sikhatsi sekumitsa ngemalanga lamashumi lasitfupha nesiphohlongo kuya ku mashumi lasikhombisa nakubili. Kutalwa kwenteka ekupheleni kwelihlobo. Atalelwa emadvwaleni noma emigodzini, noma kunjalo, kuwavikela, lomake uyabasusa bantfwabakhe abayise endzweni lefihlakele.
Loku kwenta kugadza kwe serval bantfwana kubelukhuni. Njenge Cheetah, lomake ukhulisa bantfwabakhe ayedvwa aphindze abashiye ayofuna kudla. Uma sebakhulile kutsi bangatifunela kudla, lomake ususa lamadvuna kumndeni kucala. Lamasikati asala onkhwe nabomake bawo aze afike esigabeni sebudzala. Bese nabo bayasuswa bomake babo khona batokhona kutentela tindzawo tabo.
Kutiphatsa Kwawo
Ahlala wodvwa etindzaweni, ngaphandle nakahlangana noma nangabe lamasikati ahamba nalamancane. Liphunga lemaserval likala lamakhaya awo lamakhulu lasuka eshumini nesihlanu kuya kumashumi lamatsatfu ngesikwele sema kg. emakhaya awo akasiwo langakavami, kepha labahlala kuwo babalekela kubonwa. Leliphunga lentiwa ngumchamo nemathoya ato. Lamadvuna angaba setindzaweni letinkhulu kunalamasikati. Anemahloni, emaserval atsandza kuyaluka ntsambama, atingela ngekubuka nangemsindvo kuneluhala.
Etindzaweni tase Afrika lapho lelikati lingakaze laphazanyiswa khona, aphindze aphitsitele entsatsakusa nasebusuku. Inendlela lekahle yekuva phindze ingeva silwane lesinyakatako ngaphansi kwemhlaba. Itsi ingeva silwane, le serval ibese iyanyonyoba ngekuthula ilandzele bese iyazuba, ihlale kulesilwane. Kakhulu, adlala ngekudla kwayo kucala kungukhani akudla. Lelikati linetinombolo letehlukene temavi lokufaka ekhatsi kwenta umsindvo ngematinyo, kuhhonga,kukhokha ematse, kuhona nekukhala ngelivi lelincane nayibita lamanye emaservals. Uma ativikela, anwaya lingemuva law obese ayahhonga kakhulu.
Indzawo Yato
Indzawo letiyitsandzako ngulefutfumele, tjani lobudze, tindzawo letimanti. Leti tindzawo tinemphumela lolihlanzana nekusakateka endzaweni leyatiwako.
Lapho Atfolwa Khona
La Ningizimu Afrika lama serval atfolwa etindzaweni letisesifundzeni seNyakatfo, Mpumalanga, KwaZulu-Natal Drakensburg kanye naseLesotho. Satiso lesisetincwadzini sitsi mancane la Ningizimu Afrika.
Batingeli
Titsa temhlaba tema serval ngema Hyenas, Tinja Tesiganga kanye neTingwe.
Luhla Lolutsetfwe
Sisindvo (Lensikati): 8,6 kuya ku 11,8 ngema kg
Sisindvo (Lendvuna): 8,6 kuya ku 13,5 ngema kg
Budze (Lensikati): Likhulu nelishumi ngema cm
Budze (Lendvuna): Likhulu nelishumi ngema cm
Sikhatsi lesimitsako: Tinyanga letimbili
Inombolo yaletincane: Yinye kuya kulamatsatfu lamancane
Order: Carnivora
Umndeni: Felidae
Kwentiwa: Yinye kuya kulamane lamancane latalwa ngenyanga yeNyoni kuya kunyenga yaMabasa emva kwekumitsa tinyanga letimbili noma letingetulu.
Inchazelo Ye Spoor
Nayicudzaniswa nalelo lase Caracal, le Serval inetidladla letivulekile, lokumaka lokusetinyameni tangaphambili akubonakali kahle. Imikhondvo iyakhomba imibhalo lemincane yetingalo.


text:
31
Eliyashibi, umPhristi Lomkhulu, kanye nabomnakabo lababebaphristi bawusukumela umsebenti, bakha Lisango Letimvu. Balinikela kuNkulunkulu, base bemisa tivalo talo ngabolonina, bakha lubondza badzimate befika eMbhoshongweni Welikhulu, nawo labawunikela kuNkulunkulu, bachubeka nekwakha kwaze kwaba nguseMbhoshongweni waHananeli.
2Emadvodza aseJerikho wona avusa luhlangotsi loluseceleni kwabo, kwatsi Zakhuri, umsa wa-Imri, naye wavusa luhlangotsi lolwaluseceleni kwabo.
3Emadvodzana aHasena wona avusa liSango Lenhlanti, ashayela emakabha, ase afaka netivalo talo, kanye nemavelevele alo nemishudvo yalo endzaweni yayo.
4Meremothi, umsa wa-Uriya, umsa waHakhosi, yena wavusa luhlangotsi lolwaluseceleni kwawo.
Eceleni kwakhe lubondza lwavuswa nguMeshulamu, umsa waBherekhiya, umsa waMeshezabeli.
Eceleni kwakhe lubondza lwavuswa nguSadoki, umsa waBhana.
5Luhlangotsi lolulandzelako lwavuswa ngemadvodza aseThekhowa. Noko emadvodza akhona lahloniphekile akazange awusekele umsebenti labenikwe wona baholi bawo“baholi bawo” nome “Simakadze wawo” nome “umbusi wawo” kutsi awente.
6Joyada, umsa waPhaseya, banaMeshulamu, umsa waBesodeya, bona babevusetela liSango Lelidzala,“Lelidzala” nome “laJeshana” bashayela emakabha alo, base bemisa tivalo talo kanye nemavelevele alo nemishudvo endzaweni yayo.
7Luhlangotsi lolulandzelako lwavuswa ngemadvodza aseGibeyoni newaseMispa, bekuboMelatiya, waseGibeyoni, naJadoni, waseMeronothi, tindzawo letatingaphansi kwesandla sembusi waseNshonalanga Yufrathe.
8Luhlangotsi lolulandzelako lwavuswa ngu-Uziyeli, umsa waHahaya, lomunye wabochwephesha kutekubumba ngegolide.
Lolulandzelako lwavuswa nguHananiya, labengulomunye webathaki betemakha, bayivusa“bayivusa” nome “bashiya incenye yayo” iJerusalema kwaze kwefika eLubondzeni Lolubanti.
9Lolulandzelako lwavuswa nguRefaya, umsa waHure, umbusi wencenye yesifundza saseJerusalema.
10Lolulandzelako lolwalubhekene nendlu yakhe lwavuswa nguJedaya, umsa waHarumafu.
Lolulandzelako lona lwavuswa nguHathushi, umsa waHashabneya.
11Lolulandzelako kanye neMbhoshongo Wemahhavu wavuswa nguMalkhiya, umsa waHarimu, kanye naHashubi, umsa waPhahathi Mowabi.
12Lolulandzelako lwavuswa nguShalumi, umsa waHaloheshi, labengumbusi wencenye yesifundza saseJerusalema; yena abesitwa ngemadvodzakati akhe.
13LiSango leSigodzi lavuswa nguHanuni kanye netakhamiti taseZanowa. Balakha base bafaka tivalo talo kanye nemavelevele alo nemishudvo endzaweni yayo. Bachubeka bavusa kabusha nelubondza lolwalungemamitha labengaba ngema-440 budze, kuze kuyewufika eSangweni Lebulongo.
14LiSango Lebulongo lona lavuswa nguMalkhiya, umsa waRekhabi, umbusi wesifundza saseBhethi Hakheremu. Walivusa, walifaka netivalo talo kanye nemavelevele alo nemishudvo yalo endzaweni yayo.
15LiSango Lemtfombo lavuswa nguShalumi, umsa waKholi Hoze, umbusi wesifundza saseMispa, walivusa walifulela, wafaka tivalo talo kanye nemavelevele alo nemishudvo yalo endzaweni yayo. Waphindze wavusa lubondza ngaseChibini laseSilowama“Silowama” ngesiHebheru uke abitwe ngekutsi “Shela” nome “Shilowa” ngasengadzeni yenkhosi, kuze kuyewufika ngasetitebhisini letewuka tisuka eDolobheni laDavide.
16Eceleni kwakhe bekunguNehemiya, umsa wa-Azbuki, umbusi wencenye yesifundza saseBhethi Suri, lowaluvusa waze wefika macondzana nemadliza akaDavide,Letinye tincwadzi tekucala titsi “lidliza laDavide” nasechibini lekwakhiwa, naseNdlini Yemachawe.
17Eceleni kwakhe bekunemaLevi lavusa tindzawo letehlukene telubondza.
Rehumi, umsa waBani, wavusa luhlangotsi lolulandzelako.
Eceleni kwakhe Hashabiya, umbusi wencenye yesifundza saseKheyila, wavusa loko lokwakufanele kuvuswe bantfu besifundza sakakhe.
18Eceleni kwakhe bekusebenta bomnakabo boBinuwi,“Binuwi” nome “Bavayi” umsa waHenadadi, umbusi wencenye yesifundza saseKheyila, wavusa luhlangotsi lolulandzelako.
19
Eceleni kwakhe Ezeri, umsa waJeshuwa, umbusi waseMispa, wavusa luhlangotsi lolulandzelako, kusuka macondzana nendlu yetikhali kuye ekoneni lelubondza.
20Eceleni kwakhe Bharuki, umsa waZabhayi, wavusa luhlangotsi lolulandzelako, kusuka ekoneni kuye esangweni lendlu yemPhristi Lomkhulu Eliyashibi.
21Eceleni kwakhe bekunguMeremothi, umsa wa-Uriya, umsa waHakhosi; yena wavusa luhlangotsi lolulandzelako, kusuka ekungeneni kwendlu ya-Eliyashibi, kuze kuyewufika ekugcineni kwayo.
22Eceleni kwakhe baphristi bakuleyo ndzawo bavusa luhlangotsi lolulandzelako.
23BoBhenjamini naHashubi bavusa luhlangotsi lolwalusembikwendlu yabo.
Eceleni kwabo Azariya, umsa waMaseya, umsa wa-Ananiya, wavusa luhlangotsi lolwaluseceleni kwendlu yakhe.
24Eceleni kwabo bekunguBinuwi, umsa waHenadadi, lowavusa luhlangotsi lolulandzelako kusukela endlini ya-Azariya kuze kuyewufika ejikeni lelubondza nasekoneni lalo.
25
Phalali, umsa wa-Uzayi, yena wasebenta macondzana nelijika kanye nembhoshongo lowawengeme sigodlo lesingenhla edvute nesibuya sabomahlalesangweni.
Eceleni kwakhe kwaba nguPhedaya, umsa waPharoshi, 26kwatsi tisebenti telithempeli letatihlala egcumeni i-Ofeli tona tavusa luhlangotsi lolulandzelako, kuze kuyewufika macondzana neliSango Lemanti kuya ngasemphumalanga kulombhoshongo lowawengeme sigodlo.
27Eceleni kwaletisebenti telithempeli emadvodza aseThekhowa avusa lolunye luhlangotsi, kusuka kulombhoshongo lomkhulu logabancile kuya elubondzeni lolwalusedvute ne-Ofeli.
28Licembu lebaphristi lavusa indzawo kusukela ngenhla kweliSango Lelihhashi, ngulowo nalowo wavusa lubondza lolwalusembikwendlu yakhe.
29Eceleni kwebaphristi Sadoki, umsa wa-Imeri, naye wavusa lubondza macondzana nendlu yakhe.
Eceleni kwakhe, Shemaya, umsa waShekhaniya, mahlalesangweni weliSango Langasemphumalanga, naye wavusetela lubondza.
30Eceleni kwakhe, Hananiya, umsa waShelemiya, naHanuni, indvodzana yesitfupha yaSalafi, bavusa luhlangotsi lolulandzelako.
Eceleni kwabo, Meshulamu, umsa waBherekhiya, naye wavusa lubondza lolwalusembikwakhe, macondzana nendlu yakhe.
31Eceleni kwakhe Malkhiya, lekwakungulomunye wabochwephesha kutegolide, yena wavusa indzawo leyaze yayawufika endlini yetisebenti telithempeli kanye neyebahwebi macondzana neLisango Lekuhlola, kuze kuyewufika ekamelweni lelisetikwelikona.
32Indzawo leyayisemkhatsini welikamelo lelalisetikwelikona neliSango Letimvu yavusetelwa bochwephesha kutegolide kanye nebahwebi.


text:
Kunematsemba lamaningi emkhatsini ngisho nasemacembini lahlukene emaSan, kepha phindze kukhona lokuningi lokubanjiwe lokufanako, ngisho nasemkhatsini wetindzawo letihlukanisiwe. Emnyakeni welishumi nemfica emuva, i/Xam (emaSan ase Kapa lese Nyakatfo) indvodza kanye nalenye lesuka eLesotho ngekukhululeka bachaza ematsemba abo ngekunikwa emagama/Kaggen noma Cagn. /Kaggan kwakuyintfo lehlanganisiwe ya machinga ne mdali – lonemandla ngalesinye sikhatsi lolungile nalokhulumisekako, kepha longakhona kucansula bantfu nekubanemachinga,lolukabi kanye nemisebenti lelibele.
Wacatjangwa kutsi wacamba le eland, lesilwane lesivela njalonjalo ekupendweni kwematje eNingizimu Afrika. emaSan ase Kalahari anetintfo letifnako temachinga ngesintfo sawo. Lama Ju/'hoasi lachaza nkulunkulu lomkhulu nalomncane, loyo bekacondzene nemphilo kanye nekuphuma kwelilanga, lentfo yekufa kanye nenshonalanga.
Kwetsemba lokwakukadze kubanjiwe kwakukutsi, kwatsi nakucalwa kudalwa umhlaba, tilwane tabonwa kusuka kubantfu bekucala. Lababantfu bebangakacali batfolaa lisiko kanye nenhlonipho noma umyalo. Kwaba sekudalweni kwesibili kwebantfu naletilwane tahlukaniswa, nebantfu bafundza kutsi bayibona njani intfo.
Tinganekwane kanye netindzaba leticocwako, cishe tentfo lenkhulu, beticocwa ngebuningi. Ematsemba ngekufa ayintfo lephansi. Emuva mandvulo ngemnyaka welishumi nemfica, wona lamadvodza ema /Xam achaza kutsi ekufeni inhlitiyo yemuntfu iya esibhakabhakeni, lapho igucuka ibe yinkhanyeti.
Kuma San aseKalahari amanje, inkhanyeti yayihlanganiswa nenhlitiyo yemuntfu losafile. Lamanye emaSan aseNingizimu (laletsa-litulu) noma lokubi (lokomile) kufiselwa nawutalwa, kuphindze kuvuswe futsi nawufile. Lowakha-Litulu kwakuyincenye lemcoka yemaSan aseningizimu ngemisebenti kanye nenkholelo nematsemba.
Lama /Xam ase Kapa leseNyakatfo (lelapho lulwimi kanye nekuhlangana ngemasiko akusasebenti) kwachaza ‘basungulu belitulu’, kanjalo neba 'basusi bemidlalo' ne 'basusi bekugula' (belaphi). Lamatsemba enkholelo lawatiwa kusuka macembu emaSan laphambene acatjangwa kutsi abalulekile ngekuvisisa ngekwakhiwa kwelitje kwase Ningizimu Afrika.Translated by Phindile Malotana


text:
71
Num. 26:23
Emadvodzana a-Isakhari bekuboThola, naPhuwa, naJashubi, naShimroni; amane asawonkhe. 2Emadvodzana aThola bekubo-Uzi, naRefaya, naJeriyeli, naJamayi, na-Ibsamu, naSamuweli, lekwakubaholi bemindeni yabo. Ngesikhatsi sekubusa kwaDavide titukulwane taThola tatingetekulwa timphi, ngekwemlandvo weluhlanga lwekutalana kwato bekungemadvodza lati-22 600.
3Umsa wa-Uzi bekunguJizrahiya. Emadvodzana aJizrahiya bekuboMikhayeli, na-Obadiya, naJoweli, naJishiya. Bonkhe laba labasihlanu bebabaholi. 4Ngekwemlandvo weluhlanga lwekutalana kwabo bekungemadvodza lati-36 000, labengalungela kuphuma imphi, ngobe bebanebafati labanyenti nebantfwana labanyenti.
5Tihlobo tabo bonkhe betinsendvo tesive saka-Isakhari ngekwemlandvo weluhlanga lwekutalana kwabo bekungemadvodza lati-87 000 labengalungela kuphuma imphi.
6
Num. 26:28
1 Khr. 8:1
Emadvodzana lamatsatfu aBhenjamini bekuboBela, naBekheri, naJediyayeli.
7Emadvodzana lasihlanu aBela bekubo-Esboni, na-Uzi, na-Uziyeli, naJerimothi, na-Iri, lekwakubaholi bemindeni. Ngekwemlandvo weluhlanga lwekutalana kwabo bekungemadvodza lati-22 034, labengalungela kuphuma imphi.
8Emadvodzana aBekheri bekuboZemira, naJowashi, na-Eliyezeri, na-Eliyoyenayi, na-Omri, naJeremothi, na-Abiya, na-Anathothi kanye na-Alemethi. Bonkhe laba bekungemadvodzana aBekheri. 9Ngekwemlandvo weluhlanga lwekutalana kwabo bekubaholi bemindeni nemadvodza lati-20 200 labengalungela kuphuma imphi.
10Indvodzana yaJediyayeli bekunguBilhani, emadvodzana aBilhani bekuboJewushe, naBhenjamini, na-Ehudi, naKhenana, naZethani, naThashishi kanye na-Ahishahari. 11Onkhe lamadvodzana aJediyayeli abebaholi bemindeni. Bekungemadvodza lati-17 200 labengalungela kuphuma imphi. 12
BakaShuphimi nebakaHuphimi bona babetitukulwane taka-Ire, kantsi bakaHushimu bona babetitukulwane taka-Aheri.“taka-Aheri” nome “talomunye” nome “temuntfu lotsite”
13
Num. 26:48
Emadvodzana aNaftali bekuboJasiyeli, naGuni, naJeseri kanye naShilemi,Letinye tincwadzi tekucala titsi “Shalumi” lekwakungemadvodzana aBilha.
14Titukulwane takaManase bekungu-Asriyeli, lamtala esinganini sakhe lesasingumSiriya, saphindze samtalela naMakhire, uyise waGileyadi. 15
27:1
Makhire watsatsa umfati esiveni sakaHuphimi, kwatsi lomunye wamtsatsa esiveni sakaShuphimi.Nome “Makhire watsatsela boHuphimi naShuphimi bafati” Libito ladzadzewabo bekunguMakha. Lenye indvodzana yaMakhire bekunguSelofehadi labenemadvodzakati kuphela.
16Makha, umkaMakhire, watala emadvodzana lamabili lekwakuboPhereshi naShereshi; emadvodzana aPhereshi bekubo-Ulamu naRakhemi. 17Indvodzana ya-Ulamu bekunguBedani. Lawa bekungemadvodzana aGileyadi, umsa waMakhire, umsa waManase.
18DzadzewaboGileyadi bekunguHamolekhethi lowatala emadvodzana lamatsatfu: bo-Ishodi, na-Abiyezeri, naMahala. 19Emadvodzana aShemida bekubo-Ahiyani, naShekhemu, naLikhi kanye na-Aniyamu.
20
Titukulwane taka-Efrayimu bekunguShuthela, umsa wakhe, naBheredi, umsa wakhe, naThahathi, umsa wakhe, na-Eleyada, umsa wakhe, naThahathi, umsa wakhe, 21naZabadi, umsa wakhe, naShuthela, umsa wakhe. Bo-Ezeri na-Eleyadi babulawa ngesikhatsi batsi betama kuba tinkhomo tebantfu baseGathi. 22Efrayimu, uyise, wabalilela emalanga lamanyenti, netihlobo takhe taze teta kutamdvudvuta. 23Waphindze walala nemkakhe lowatetfwala, wase umtalela indvodzana, layetsa libito watsi nguBheriya,“Bheriya” ngesiHebheru kuvakala shangatsi kutsi “sinyama” nome “ibhadi” nome “inhlanhla lembi” ngobe kwaba nenhlupheko leyahlasela umndeni wabo. 24Indvodzakati yakhe bekunguShera lowakha iBhethi Horoni Lengentansi kanye naLengenhla, waphindze wakha ne-Uzeni Shera.
25Efrayimu waphindza watala Refa. Titukulwane takaRefa kwaba nguReshefi, umsa wakhe,SiHebheru site “umsa wakhe” naThela, umsa wakhe, naThahani, umsa wakhe, 26
naLadani, umsa wakhe, na-Amihudi, umsa wakhe, na-Elishama, umsa wakhe, 27
naNuni, umsa wakhe, naJoshuwa, umsa wakhe.
28Tindzawo tato tekuhlala bekuyiBetheli nemiti leyayiyitungeletile, kusuka eNarani ngasemphumalanga, neGezeri kanye nemiti yayo ngasenshonalanga, neShekhemu kanye nemiti yayo, kuze kuyewufika e-Aya kanye nemiti yayo.
29
Titukulwane takaManase ngito letatiphetse lamadolobha: iBhethi Shani, neThanaki, neMegido, neDori kanye nemiti yawo.
Titukulwane takaJosefa, umsa wa-Israyeli, tatihlala kulamadolobha.
30
Num. 26:44
Emadvodzana a-Asheri bekuboJimna, naJishuwa, naJishvi, naBheriya kanye naSera lekwakuyindvodzakati.
31Emadvodzana aBheriya bekuboHebere, naMalkhiyeli, uyise“uyise” nome “umcambi” nome “umholi wemmango” nome “indvuna yemphi” waBizayithi.
32Hebhere abenguyise waboJafleti, naShomeri, naHothami kanye naShuwa labengudzadzewabo.
33Emadvodzana aJafleti bekuboPhasaki, naBimhali kanye na-Ashvathi. Ngawo lawa emadvodzana aJafleti.
34Emadvodzana aShomeri bekubo-Ahi, naRoga,Nome “umnakaboShomeri watala boRoga” naHubha kanye na-Aramu.
35Emadvodzana aHothami,NgesiHebheru “Helemi” umnakabo, bekuboSofa, naJimna, naSheleshi kanye na-Amali.
36Emadvodzana aSofa bekuboShuwa, naHaneferi, naShuwali, naBeri, naJimra, 37naBeseri, naHodi, naShama, naShilsha, naJithrani“Jithrani” uke abitwe ngekutsi “Jetheri” kanye naBheyera.
38Emadvodzana aJetheri bekuboJefune, naPhispha kanye na-Ara.
39Emadvodzana a-Ula bekubo-Ara, naHaniyeli kanye naRisiya.
40Bonkhe laba bekutitukulwane taka-Asheri: kwakutinhloko temindeni, emadvodza elikhetselo, tingwazi letinesibindzi babaholi labahlonishwako. Ngekwemlandvo weluhlanga lwekutalana kwabo bekungemadvodza lati-26 000 labengalungela kuphuma imphi.


text:
181Emvakwaloko Pawula wesuka e-Athene waya eKhorinte. 2
1 Khor. 16:19
2 Thim. 4:19
Lapho akhandzana neliJuda, libito lalo kungu-Akhwila lekutalwa ePhontusi belisandza kubuya eTaliyane nemkalo Phrisila, ngobe Klawudiyuse bekacoshe onkhe emaJuda kutsi akesuke eRoma. Pawula wase uyawubabona, 3
1 Khor. 4:12
1 Thes. 2:9
2 Thes. 3:8
njengobe naye abenta umsebenti lofanana newabo, wekutfunga emathende, wahlala wasebentisana nabo. 4
Bekavamise kutsi njalo ngemaSabatha aye esinagogeni aphendvulane nemaJuda nemaGriki etama kuwazuza.
5
17:14
Kwatsi kube kufike Silasi naThimothi baphuma eMasedoniya, Pawula wase utinikela ngalokuphelele ekushumayeleni nasekufakazeni kumaJuda kutsi Jesu unguKhristu. 6
Imis. 13:46,51
20:26
Batsi nabamphikisa bangavumelani naye bametfuka, watsintsitsa lutfuli etingutjeni takhe wase utsi kubo: “Ingati yenu ayibesemahlombe enu, mine sengite licala. Kusukela nyalo sengitakuya kubetive.”
7Wesuka lapho wayawuhlala endlini yalomunye umuntfu bekutsiwa nguThithiyusi Justusi, sikhonti saNkulunkulu, indlu yakhe yayisedvute nelisinagoge. 8
Kepha Khrispusi, umphatsi welisinagoge, wakholwa eNkhosini kanye nendlu yakhe, nebantfu labanyenti baseKhorinte lababeve livi kuPawula, bakholwa, base bayabhajatiswa.
9
Imis. 16:9
23:11
1 Khor. 2:3
Kepha kwatsi ngalelinye lilanga ebusuku Pawula wabona umbono, iNkhosi yatsi kuye: “Ungesabi, chubeka ukhulume ungabindzi, 10
Jer. 1:8
Joh. 10:16
ngobe nginawe, futsi kute umuntfu lotakuhlasela akulimate, ngobe nginebantfu bami labanyenti kulelidolobha.”
11Ngako-ke wabe sewuhlala umnyaka netinyanga letisitfupha afundzisa bantfu livi laNkulunkulu.
12Kwatsi ngesikhatsi kuphetse Galiyo e-Akhaya, onkhe emaJuda ase ahlanganyela Pawula ambamba amyisa enkantolo, 13atsi: “Lomuntfu lona ucindzetela bantfu kutsi bakhonte Nkulunkulu ngendlela lephambene nemtsetfo.”
14
Kodvwa kwatsi Pawula nakatsi uvula umlomo, Galiyo wamjuba lulwimi watsi kumaJuda: “MaJuda-ndzini, kube bekusento lesibi nome licala lelilukhuni nami bekutawuba nesizatfu sekutsi nginibeketelele nginilalele, 15kodvwa njengobe kusitfungo semibuzo nje ngemavi, nangemagama, nangemitsetfo yenu, tiboneleni nine ngekwenu; angingeni mine ekwehluleleni tintfo letinje.”
16Wabakhiphela ngephandle kwenkantolo. 17Besuka bonkhe babamba Sostenesi, umphatsi welisinagoge, bamshaya embikwenkantolo, kodvwa Galiyo akakunakanga loko.
18
Imis. 21:23
Pawula wahlala nebazalwane emalanga lamanyenti. Wase uyabashiya wahamba ngemkhumbi naboPhrisila na-Akhwila baya eSiriya. Angakahambi eKhenkhariya wahhula inhloko yakhe, ngobe abente sifungo.
19Batsi nabefika e-Efesu, wabashiya lapho boPhrisila na-Akhwila, yena waya wangena esinagogeni waphendvulana nemaJuda. 20Batsi bayamcela kutsi asahlale nabo sikhashana lesidze wala, 21kodvwa nasabavalelisa watsi: “Ngitawubuye ngite kini, Nkulunkulu nakavuma.”
Wantjweza ngemkhumbi losuka e-Efesu. 22Watsi nakefika eKhesariya, wakhuphukela eJerusalema kuyawubingelela libandla, wase wehlela e-Antiyokhi. 23Emvakwekuhlala sikhashana lapho wase uyesuka udzabula tigodzi tetifundza taseGalathiya naseFrigiya ahambe akhutsata bonkhe bazalwane.
24Kwefika liJuda e-Efesu, libito lalo kungu-Apolosi, kungelekudzabuka e-Alekzandriya. Belikwati kukhuluma futsi liyati kakhulu imiBhalo. 25
Belifundzisiwe ngeNdlela yeNkhosi, ligcwele inshisekelo emoyeni walo; lafundzisa lichaza kahle emaciniso macondzana naJesu, kepha-ke lona belati ngembhabhatiso waJohane kuphela. 26Lo-Apolosi wacala kushumayela ngesibindzi esinagogeni kwatsi kube Phrisila na-Akhwila bamuve, bamtsatsa bamyisa ekhaya bafike bamchazela kahle ngeNdlela yaNkulunkulu. 27
Kwatsi nasafuna kwewelela eGrisi, bazalwane bamkhutsata, base babhalela bazalwane kutsi babomemukela. Watsi kube efike, waba lusito lolukhulu kulabo bese bakholiwe ngemusa waNkulunkulu; 28ngobe emaJuda wawehlula eshashalatini ngekuhlakanipha lokukhulu, awakhombisa ngekwemiBhalo kutsi Jesu unguKhristu.


text:
191
Mak. 15:15
Philatu-ke wanikela Jesu ekubhanjabulweni. 2Emasotja eluka umchele lonemanyeva, awugigela enhloko yaJesu, amembatsisa umjiva lobovu webukhosi, 3amphukuta, eta kuye afike atsi: “Bayethe! Nkhosi yemaJuda!” Ammukula ngetimphama.
4
Philatu waphindze waphuma, wafike watsi kulawo maJuda: “Bukani la, ngimkhiphele kini kuze nitekwati kutsi: Mine angilitfoli licala kulomuntfu.” 5Ngako-ke Jesu waphuma asatfwele umchele wemanyeva, embetse umjiva lobovu webukhosi. Philatu watsi kubo: “Bukani! Nangu lomuntfu!”
6Batsi kube bambone baphristi labakhulu nabogadzi, bamemeta batsi: “Mbetsele esiphambanweni! Mbetsele esiphambanweni!”
Philatu watsi kubo: “Mtsatseni nine nimbetsele esiphambanweni, mine angilitfoli licala kulomuntfu!”
7
Joh. 5:18
10:13
EmaJuda amphendvula atsi: “Tsine sinemtsetfo: Ngalowo mtsetfo lomuntfu kufanele afe, ngobe utenta iNdvodzana yaNkulunkulu.”
8Philatu nakabeva basho njalo, wesaba kakhulu. 9Wancandzeka futsi wangena endlini, watsi kuJesu: “Wena uphumaphi?”
Kodvwa Jesu akazange amphendvule. 10Philatu watsi kuye: “Awutikhulumeli kimi? Utsi uyati nje kwekutsi ngimi lenginemandla ekukukhulula newekukubetsela esiphambanweni?”
11Jesu wamphendvula watsi: “Ngabe kawunamandla etikwami kube bewungakawabelwa ngetulu. Kepha lona longinikele kuwe nguye lonelicala lelikhulu.”
12
Joh. 10:18
Philatu nakayiva lenkhulumo, wafisa kakhulu kumkhulula, kodvwa emaJuda amemeta atsi: “Nawumkhulula lowo muntfu, kusho kutsi awusiso sihlobo saKhesari! Ngobe wonkhe lotenta inkhosi, usitsa saKhesari!”
13Nakeva loko Philatu, wamkhiphela ngephandle loJesu, wahlala esihlalweni sekwehlulela, endzaweni lekwakutsiwa: Yindzawo Leyilwe Ngematje. (NgesiHebheru yiGabhatha). 14Lelo langa bekulemalungiselelo eliPhasika. Ngeli-awa leli-12 emini Philatu wakhuluma kumaJuda watsi: “Nanso inkhosi yenu!”
15Bamemeta kakhulu batsi: “Msuse! Msuse! Mbetsele esiphambanweni!”
Philatu wababuta watsi: “Ngibetsele inkhosi yenu esiphambanweni?”
Baphristi labakhulu bamphendvula batsi: “Site tsine lenye inkhosi ngaphandle kwaKhesari!”
16
Mak. 15:20
Imis. 3:13
Philatu-ke wase umniketela kubo kutsi bayewumbetsela esiphambanweni.
Ngako base bayamtsatsa-ke Jesu. 17
Mak. 15:22
Luk. 23:32
Waphuma etfwele siphambano sakhe, waze wefika endzaweni lekutsiwa yiNdzawo yeSikobho, ngesiHebheru kutsiwa yiGolkotha. 18Bafike bambetsela esiphambanweni, khona kuleyo ndzawo. Base babetsela lamanye emadvodza lamabili etiphambanweni, lenye ngesekudla nalenye ngesancele, Jesu asemkhatsini wawo. 19Philathu wabhala satiso lesashayelwa esiphambanweni sitsi: “JESU, WASENAZARETHA, INKHOSI YEMAJUDA.”
20EmaJuda lamanyenti akufundza loko, ngobe lendzawo labebetselwe kuyo Jesu beyisedvutane kakhulu nelidolobha. Lesatiso sasibhalwe ngelulwimi lwesiHebheru nesiLatini kanye nesiGriki. 21Baphristi labakhulu bemaJuda batsi kuPhilatu: “Awusikubhala utsi: ‘Inkhosi yemaJuda’; kodvwa tsani: ‘Lendvodza yatsi: “Ngiyinkhosi yemaJuda.” ’ ”
22Philatu wabaphendvula watsi: “Loko lesengikubhalile, ngikubhalile.”
23
Mak. 15:24
Luk. 23:34
Lamasotja atsi kube ambetsele esiphambanweni, ase atsatsa timphahla takhe, ehlukaniselana ngato ngetigaba letine, lilinye lisotja latfola sinye. Baphindze batsatsa ingubo yakhe leyayentiwe ngendvwangu yinye kusukela etulu kuya phansi, ite umtfungo. 24
Emasotja akhuluma odvwana atsi: “Asingayisiki, kodvwa asente inkatho sitewubona kutsi itawuba yabani.” Loko kwenteka kuze kutewugcwaliseka umBhalo lotsi:
“Behlukaniselana ngetimphahla tami,
bentelana inkatho ngengubo yami.”
Ngako emasotja akwenta loko.
25
Mak. 15:40
Lapha eceleni kwesiphambano saJesu bekume unina wakhe nadzadzewabonina, naMariya umkaKlophase, naMariya waseMagdala. 26Jesu wabona unina nemfundzi labekamtsandza beme khona lapho, ngako wase utsi kunina: “Make, nanso indvodzana yakho!”
27Watsi kulomfundzi: “Buka la, nango unyoko!” Kusukela ngaleso sikhatsi lomfundzi watsatsa lonina waJesu wayawuhlala naye ekhaya kakhe.
28
69:21
Ngaleso sikhatsi Jesu besati kutsi konkhe sekuphelele, kuze kugcwaliseke umBhalo, watsi: “Ngomile.”
29
Mat. 27:48
Mak. 15:36
Bekunendishi leyayigcwele liwayini lelimunyu, benya khona siponji, basihloma endvukwini yehisophu, bayiphakamisa, bayibeka etindzebeni temlomo wakhe. 30Watsi kube alemukele leliwayini Jesu, wase utsi: “Kuphelele.”
Wagebisa inhloko yakhe, wakhulula umoya wakhe, wafa.
31
EmaJuda ase acela Philatu kutsi awavumele ephule imilente yalamadvodza labebulewe, atewehlisa etiphambanweni. Phela besekunguLesihlanu kungakafaneli kuse kulenga tidvumbu etiphambanweni ngelilanga leliSabatha, ikakhulu ngobe lelo Sabatha bekulilanga lelikhulu. 32Ngako-ke emasotja afike ephula imilente yendvodza yekucala, neyalena lenye futsi leyayibetselwe kanye naJesu. 33Kodvwa batsi nabefika kuJesu, babona kutsi sewuvele ufile, ngako-ke bangabe basayephula imilente yakhe. 34Lomunye wemasotja wagwaza Jesu emhlubulweni, masinyane nje kwageleta emanti nengati. 35
Lona lowakubona loko wafakaza ngako. Siyati futsi kutsi loko labekusho kuliciniso, futsi naye uyati kutsi ukhuluma liciniso, kuze nani nitewukholwa. 36
Num. 9:12
Hla. 34:20
Ngobe loko kwenteka kuze kugcwaliseke umBhalo lotsi:
“Kute nobe linye litsambo lakhe
leliyakwephulwa.”
37
Semb. 1:7
Kukhona nalomunye umBhalo lotsi:
“Bayawumbuka lowo labamgwaza.”
38
Mak. 15:42
Luk. 23:50
Joh. 12:42
Emvakwaloko Josefa, labewase-Arimathiya, wacela sidvumbu saJesu kuPhilatu. Josefa phela abengumfundzi waJesu, kodvwa abetifihla ngenca yekwesaba emaJuda. Philatu wamvumela, ngako wasitsatsa sidvumbu saJesu. 39
Nikhodemu, lona loweta kutawubonana naJesu ebusuku, wahamba kanye naJosefa. Nikhodemu abephetse emakha, labeyinhlanganisela yemure nenhlaba, labenesisindvo lesasingaba ngemakhilogremu langema-32. 40Basitsatsa-ke sidvumbu saJesu, basigocotela ngetindvwangu telineni, basifaka nemakha njengelisiko lemaJuda lekungcwaba. 41Kuleyo ndzawo lapho abebetselwe ngakhona Jesu bekunengadze. Kulengadze bekunelithuna lelisha, lebekungazange sekungcwatjwe umuntfu kulo. 42Ngako-ke Jesu bamngcwaba kulelithuna lelalisedvute, ngobe kwakulilanga lekulungiselela liSabatha.


text:
301
Davide nelibutfo lakhe befika eSikilagi ngelilanga lesitsatfu. Ema-Amaleki abetselekele iNegevu neSikilagi, ayiphanga. Abefike ahlasela iSikilagi aphindze ayishisa ngemlilo, 2atfumba bafati kanye nabo bonkhe lababekuyo, labadzala nalabancane. Abengazange abulala ngisho namunye wabo, kodvwa abatfumba abaleka nabo.
3Batsi bayefika boDavide nelibutfo lakakhe eSikilagi, balikhandza lidolobha libhubhe lingumlotsa, bafati babo nebantfwababo, emadvodzana nemadvodzakati abo batfunjiwe. 4Ngako Davide nelibutfo lakakhe bakhala, baze baphelelwa ngemandla ekukhala. 5
27:3
BomkaDavide bobabili babetfunjiwe, bo-Ahinowami waseJezreyeli, na-Abigayili, umfelokati waNabali waseKhameli. 6Davide wadzabuka kakhulu, ngobe lamadvodza abesakhuluma ngekumgcoba ngematje. Ngulowo nalowo abemunyu emoyeni wakhe ngemadvodzana nangemadvodzakati akhe. Kodvwa Davide watfola emandla kuSimakadze Nkulunkulu wakhe.
7
Davide wase ukhuluma ku-Abiyatha, umphristi, umsa wa-Ahimeleki, watsi: “Nginikete sidziya sebaphristi.” Abiyatha wamniketa, 8
2 Sam. 5:19
Davide wabuta kuSimakadze watsi: “Ngibacoshe yini labatfumbi? Ngitabakhandza yini?”
Simakadze watsi: “Bacoshe, utabakhandza nome kanjani, futsi utawukhona kukubuyisa loku labakutfumbile.”
9Davide nalelibutfo lakakhe, emadvodza langema-600 labehamba nawo, befika emfudlaneni iBhesori, lapho kwafike kwasala khona labanye, 10ngobe emadvodza langema-200 abesadzinwe kakhulu, ngako ehluleka kwewela lomfudlana iBhesori. Kodvwa Davide nemadvodza langema-400 bachubeka, bagijima.
11Bakhandza umGibhithe esigangeni, bamletsa kuDavide, base bamnatsisa emanti, bamupha nekudla. 12Bamupha lucetu lwelicebelengwane lemakhiwa lahlutiwe nemacebelengwane lamabili emagelebisi lomisiwe, wadla, wase ubuyelwa ngemandla. Phela kwase kuphele emalanga lamatsatfu nebusuku bawo angakaze afake lutfo emlonyeni wakhe.
13Davide wambuta watsi: “Uwakabani wena, uwekuklezaphi?”
Watsi: “NgingumGibhithe, sigcili salomunye um-Amaleki. Lomnumzane wami ungishiye lapha, nangicalwa kugula, kulamalanga lamatsatfu lendlulile. 14
15:13
Hez. 25:16
Zef. 2:5
Besihlasele iningizimu yemaKherethi neyelive lakaJuda, kanye neningizimu yelive lakaKhalebi, sashisa neSikilagi.”
15Davide wambuta watsi: “Ungangiyisa yini kubo labatfumbi?”
Wamphendvula watsi: “Funga kimi embikwaNkulunkulu kutsi ungeke ungibulale nome unginikele kumnumzane wami, ngitawube sengiyakumikisa kubo.”
16Wamikisa Davide, wabakhandza bakhona lapho, basakateke nato tonkhe leto tikhotsa, badla, banatsa, batitika ngemphango, ngenca yebunyenti baloko lababekutfumbile eveni lemaFilisti nelakaJuda. 17Davide wabahlasela wabacitsa kusukela nakuhwalalako, kwaze kwaba ngusebusuku bangakusasa solo abaphetse; kwabate ngisho namunye lowaphunyula ngaphandle kwemajaha langema-400 lagibela emakamela awo, zaya. 18Davide wabemuka konkhe loko lobekutfunjwe ngema-Amaleki, ngisho nebafati bakhe bobabili imbala. 19Kute lokwase kulahlekile, labancane nalabadzala, bafana nemantfombatana, imphango, nako konkhe lokunye lababekutfumbile; Davide wabuya nako konkhe. 20Watsatsa tonkhe tifuyo nemihlambi, emabutfo akhe akuchuba embili kunaleti letinye tifuyo, atsi: “Lena yimphango yaDavide.”
21Davide waze wefika kulamadvodza langema-200, labesele emfudlaneni iBhesori ngenca yekutsi abesadzinwe kakhulu, aphuma ahlangabeta Davide nalaba lababenaye. Davide kanye nalaba abenabo wababingelela baseta nje. 22Kodvwa bonkhe lababenetinhlitiyo letimbi nalabanelutfutfuva emkhatsini walaba lababeta naDavide batsi: “Singeke sibacetunele imphango lesiyiphangile, ngobe abakahambi natsi kuyakulwa. Noko nguleyo naleyo ndvodza sitayinika umfati wayo nebantfwabayo, ihambe.”
23Davide wabaphendvula watsi: “Cha, phela, bomnaketfu, ningete nakwenta loko ngaloku lesikunikwe nguSimakadze. Usivikele wanikela labatfumbi betfu etandleni tetfu. 24
Josh. 22:8
Ngubani-ke lotawulalela loku lenikushoko? Sabelo sendvodza lesele netimphahla kufanele silingane nesendvodza leyile yayakulwa. Sonkhe sitawucetunelana ngalokufananako.” 25Davide wenta leso kwaba simiso nelisiko laka-Israyeli kusukela ngalelo langa kuze kube ngulamuhla.
26Davide watsi kube efike eSikilagi, watfumela incenye yemphango kubaholi bakaJuda lababebangani bakhe, atsi: “Naso sipho senu lesiyimphango lephuma etitseni taSimakadze.”
27Wasitfumela kulabo lababeseBetheli, naseRamothi yaseningizimu, naseJathiri; 28nakulabo labase-Aroyeri, naseSifmothi, nase-Eshtemowa, 29naseRakali; nakulabo labasemadolobheni emaJerameli nemaKheni; 30nakulabo lababeseHoma, naseBhori Ashani, nase-Athakhi, 31naseHebroni; nakulabo lababekuletinye tindzawo, lapho Davide nebalandzeli bakhe bebasakatekele khona.


text:
201Ngalelinye lilanga Jesu asafundzisa ashumayela bantfu ethempelini ngeliVangeli, baphristi labakhulu netati temtsetfo kanye netibondza beta 2kuye batsi: “Sitjele, unagunya lini lekwenta letintfo? Wanikwa ngubani leligunya lekutenta?”
3Jesu wabaphendvula watsi: “Nami ase nginibute; ngitjeleni: 4Ligunya laJohane lekubhabhatisa laphuma kuNkulunkulu yini nome kubantfu?”
5Base baphikisana bodvwana batsi: “Sitawutsini? Nasitsi: ‘Laphuma kuNkulunkulu,’ utawutsi: ‘Pho, anikholwanga ngani kuJohane?’ 6Kodvwa nasitsi: ‘Laliphuma kubantfu,’ sonkhe lesicumbi sebantfu sitasigcoba ngematje, ngobe bayakholwa kutsi Johane abengumphrofethi.”
7Ngako baphendvula batsi: “Awu, asati kutsi laliphuma kubani lelo gunya.”
8NaJesu wase utsi kubo: “Nami-ke ngeke nginitjele kutsi ligunya lini lengenta ngalo letintfo.”
9
Jer. 2:21
Mat. 21:33
Mak. 12:1
Jesu wabatjela lomfanekiso, watsi: “Indvodza letsite yahlanyela insimi yemagelebisi, yase iyayicashisa yahambisisa sikhatsi lesidze. 10
Satsi kube sifike sikhatsi sekuvuna emagelebisi, yatfumela sisebenti kuleticashi kuyawutsatsa sabelo sakayo sesivuno. Kodvwa leticashi tasishaya lesisebenti, tasincandza mahhala. 11Yaphindze yatfumela lesinye sisebenti, naso tasishaya futsi, tasiphatsa kabuhlungu, tasincandza mahhala. 12Yase itfumela sisebenti sesitsatfu; ticashwa tasilimata naso, futsi tasikhiphela ngephandle.
13“Lomnikati wensimi wase utsi: ‘Ngitakwente njani? Sengitawutfumela umsa wami lengimtsandzako; mhlawumbe yena bayawumhlonipha!’ 14Kodvwa tatsi kube ticashi timbone, tase tikhuluma todvwana titsi: ‘Lona yinkhosana yemnikati wensimi. Asimbulale, khona lensimi itawuba yetfu!’ 15Tamkhiphela ngephandle kwesivini tambulala.”
Jesu wase uyabuta utsi: “Manje lomnikati walesivini uyakwente njani kuleticashi?” 16Wachubeka watsi: “Uyawubuya atibulale leticashi ayinike labanye lensimi.”
Nabakuva loko bantfu, base batsi: “Cha, empeleni akungabi njalo!”
17
Isa. 28:16
Imis. 4:11
Rom. 9:33
1 Phet. 2:4
Kodvwa Jesu wababuka, wase uyababuta utsi: “LomBhalo uchazani?
“ ‘Litje lelaliwa bakhi
ngobe batsi alinamsebenti,
seligucuke laba litje lekusimisa indlu.’
18
Dan. 2:34
Zak. 12:3
“Wonkhe umuntfu lowela etikwalelitje, uyawuhlifika abe ticucu; kantsi lelitje naliwela etikwemuntfu, liyawumsila abe timvutfu.”
19Tati temtsetfo nebaphristi labakhulu betama kumbopha Jesu khona lapho, ngobe bebati kutsi lomfanekiso wawucondze kulahla bona; kodvwa besaba bantfu. 20
Mak. 12:13
Ngako betama kutfola sikhatsi lesikahle. Batsenga labanye bantfu kutsi babe timpimpi, batente shangatsi batimisele kantsi bentela kugiba Jesu ngemibuzo, kuze bamnikete kulabakhulu nasemandleni embusi. 21Letimpimpi tase titsi kuJesu: “Mfundzisi, siyati kutsi awunaki simo semuntfu, kodvwa ufundzisa liciniso ngentsandvo yaNkulunkulu ngemuntfu. 22Asusitjele, kuphambene yini nemtsetfo wetfu kukhipha umtselo kuKhesari, uMbusi wemaRoma, nome cha?”
23Kodvwa Jesu wabona ngale ngemuva kwalobucili babo, wase utsi kubo: 24“Ase ningikhombise luhlavu lwemali loluyisiliva. Lomfanekiso nelibito lokubhalwe kulo kwabani?”
Bamphendvula batsi: “KwaKhesari.”
25Wabaphendvula watsi: “Yebo-ke, khiphani kuKhesari lokukwakhe, nikhiphe kuNkulunkulu lokukwaNkulunkulu.”
26Behluleka kumgiba ngalakushito embikwebantfu, ngako babindza, bamangaliswa yimphendvulo yakhe.
27
Labanye baSadusi beta kuJesu, ngulaba labatsi bantfu bangeke bavuke ekufeni, 28
bambuta batsi: “Mfundzisi, Mosi wasibhalela umtsetfo lotsi: ‘Indvodza nayifa ishiya umfati ate bantfwana, umnakabo lendvodza uyamngena lomfelokati avusele lomufi indlu ngekumtalela bantfwana.’ 29Manje-ke kwake kwaba khona emadvodza layinkhotsa labelamana. Lona lomdzala wase uteka umfati, kodvwa wase uyafa angakabatfoli bantfwana. 30Lona-ke lomelamako wamngena lomfelokati, 31newesitsatfu; kwenteka loko kuwo onkhe lamadvodza layinkhotsa, afa angenabantfwana.
32“Kwatsi ekugcineni kwafa lomfati. 33Asewusho kutsi bonkhe labantfu nase bavuka ngelilanga lekuvuka, lomfati uyawuba wabani, njengobe onkhe lamadvodza lasikhombisa abengumfati wawo?”
34Jesu wabaphendvula watsi: “Bantfu balesikhatsi bayatsatsana, 35kodvwa bantfu labayawuvuswa ekufeni baphile kulesikhatsi lesitako abatsatsani. 36Banjengetingilosi, abafi. Bangemadvodzana aNkulunkulu, ngobe sebavusiwe ekufeni. 37
Imis. 7:30
Kodvwa ngekuvuka kwalabafile naMosi uyakucinisa loko nasencwadzini lekhuluma ngesihlahla lesasivutsa emalangabi lapho abita iNkhosi ngekutsi Nkulunkulu wa-Abrahama, naNkulunkulu wa-Isaka, naNkulunkulu waJakobe. 38Loku kusho kutsi unguNkulunkulu walabaphilako, hhayi walabafile; ngobe bonkhe bayaphila kuye.”
39Letinye tati temtsetfo takhuluma tatsi: “Uphendvule kahle, Mfundzisi,” 40ngobe base besaba kumbuta leminye imibuzo.
41Jesu wase utsi kubo: “Bangasho kanjani kutsi Khristu uyiNdvodzana yaDavide? 42
Imis. 2:34
Heb. 1:13
10:12
Ngobe encwadzini yeTihlabelelo Davide matfupha utsi:
“ ‘INkhosi yatsi eNkhosini yami:
Hlala lapha ngesekudla sami,
43ngize ngehlule titsa takho,
ngitifake ngaphansi kwetinyawo takho!’
44“NaDavide wambita ngekutsi ‘INkhosi!’ Ngako-ke, kungenteka kanjani kutsi abe yindvodzana yakhe?”
45Bantfu labanyenti kakhulu bebasalalele, Jesu nakatsi kubafundzi bakhe: 46“Caphelani tati temtsetfo, letihamba tigcoke imijiva yato, titsandza kubingelelwa ngenhlonipho etindzaweni temibutsano, titsandza tihlalo letisembili emasinagogeni, netindzawo letiphakeme emadzilini; 47tidla tindlu tebafelokati, bese titentisa ngekuthandaza imithandazo lemidze. Tiyakwemukela sijeziso lesikhulu.”


text:
Frogfish
Imfishi Lenenhloko Lenkhulu
Ligama Lemndeni Lelatiwako
Imfishi Yenhloko Lenkhulu, Umlomo Lomkhulu, Umtimba Nemsila Lomncane
Ligama Lalo Lelinye
Kute
Ligama Lesayensi
Antennariidae
Linani
Lingamemashumi lasihlanu emasentimitha
Kubonakalisa/Kuveta
Elwandle lelivulekile kanjalo nasetulu kwelwandle. Tilwane letiselwandle lelivulekile tivama kucindzeteleka ngasosonkhe sikhatsi tibe tilwane letingetulu ticindzeteleke kakhulu ngetulu nangaphansi, nemlomo wayo lojike wabheka etulu. Libala lihluka kusuka kumhlophe, mtfubi kanye nabovu kuya kunsundvu lotopele nalelimnyama.
Satiso Sebantfu Bonkhe
Ema Antennariidae afaka licembu letilwane letilishumi nakubili letiphila imphilo yato todvwa kanye nemacembu lamashumi lamane nakunye. Etsiwe ngalendlela yawo yekudla letinye tilwane. Imfishi lekhangako lenenyama lekhulako enhloko. Lomhlatsi ubangeka ngekuwutsintsa kulencenye yemtimba lelula. Singakhula sisu nemhlatsi kwentela kumita silwane lesiphindzeke kabili ngelinani le Antennariidae. Akusiyo imfishi lekhutsele. Titifihla kahle. Ligogo/sikhumba selicandza noma lendvuna lehlala kulensikati, ikhokhele budvodza bayo kulelensikati.
Kudla Kwato
Adla timfishi letitsambile enhloko. Kutsintsa lapho ilula khona kwenta lomhlatsi uvuleke.
Kuhambisa/Kusakata
Elwandle lolushonako kuya emashelufini lakulo lonkhe lwandle.
Emacembu Latiwako
ianglerfish le phinki - Antennarius rosaceus
ianglerfish lehlekisako - Antennarius maculates
ianglerfish lenkhulu - Antennarius commersonii


text:
Tintfo tesintfi tenhlangano yembusave tisekhona namanje etindzaweni letisemakhaya. Indzawo lencane yindlu (mudi), umndeni noma licembu lemindeni lendlu lefanako, lophila ndzawonye ngekuhlanganiswa kwetindlu taboguca. Lomudi ungaphansi kwe mukoma, babe walomudi wemndeni lomcoka.
Kuphumelela kwe mukoma kuvame kuba kuchubekiswa kwentfo kusuka kumtali kuya emntfwaneni, kepha imvumo yeliciniso kumele uyinikwe yi nkhosi yelicembu lelincane lapho le mudi ivelakhona. Le mukoma inakekela kucondza kanye nahulumende kule mudi. Emandla akhe emtsetfo ahlala emacaleni lamancane phakatsi kwemalunga emudi, bese kubaluleka kwakhe kukaleke kumalungelo ekutfola kukhotsanywa, kusebenta mahala kanye nekuhlonishwa lokusuka kumalungaa emudi yakhe.
Emisebentini yakhe yemandla ulekelelwa yikhansela yakhe (khoro). Indlela yekusebenta ayikacondzi kahle, akukho kukhetsa: ngemuva kwecocisana ngentfo letsite, le mukoma ifika esivumelwaneni bese yengcisa sijubo, lesihamba ngemuvo weliningi. Uma angavumelani nale khoro, utotama kubachubekisa ngekutsi babone umbono wakhe.
Nangabe naloko kungaphumeleli, lendzaba itsatfwa ichutjelwe kulabakhulu bemtsetfo. Loku kwenteka ngekushesha, njengoba indlela yemaVenda ilula futsi ichazeka ngendlela lenemandla kwentela kugwama kucondvwa. Tindlu letiningi (midi) takha ikavhelo ngaphansi kwemadvodza laphetse, lekunconywa kwawo, imisebenti kanye nemandla kufana kulo kwe mukoma, ngesikali lesikhudlwana. Ulekelelwa ngukhansela walabakhulu bemidi, bese emadvodza lamadzala lasuka ku mudi yakhe.
iLushaka, bantfu basetigodzini letehlukene letiningi, letingaphansi kwemtsetfo webu khosi bunye, sigaba sesitsatfu, tindlu letinkhudlwana tembusave kummango wemaVenda. Namuhla, tigodzi tesintfu letinemadvonga ematje tingatfolwa tihleti ngaphansi kwemawa. Ngalokukahle lenkhosi isendzaweni lephakeme kulesigodzi, nebafati bayo kanye nebantfwana ngaphambili kwayo. Labanye batsatsa letindzawo letingaphansi, bavikele lenkhosi kanye nebafati bayo.
Ekungeneni kwasendzaweni lapho kuhlala khona inkhosi kungase khoro (endzaweni yemacala esive); imvumo kulophetse, ikakhulu tihambi, kukalekile. Ngemuva kwekutfola imvumo kutsi ungayibona, tintfo tiyatsatfwa ngetindledlana kanye nasetulu etitebhisini kuya kutindlu taboguca letinkhulu lapho kuhlanganelwa khona.
Ngekwesintfu, inkhosi inemandla lamakhulu nekulaleleka, umtsetfo wayo lobekeke ngemoya. Ukhulumisana nalabaphansi esikhundleni sesive; loku kumaka lesicongo sesakhiwo lesikhulu lapho khona le mukoma ungatsintsana nemadloti esikhundleni salomuti. Kwakuvame kucatjangwa kutsi lenkhosi bekungumufundisi lophakeme, kepha nyalo sesiyacondvwa lesikhundla kahle.
Emmangweni wesintfu, lalabancane kakhulu nalabo labadzala bebanikwa inhlonipho lenkhulu kanye nekwetfulwa: labancanye babasolo badvute kumadloti, nalabo labadzala babato-hlanganyela nabo bese babangemadloti kwabona. Ngekuchutjekiswa kwaloku, le nkhosi beyilidloti leliphilako. Bekumele ikhulunyiswe etandleni nasemadvolweni; beyikhuluma nawowonkhe muntfu ngekukhombisa kutsi bayalandzela, kepha bekumele ikhulunyiswe ngendlela lephansi yemuntfu wesitsatfu.
Umphumela bowentiwa emkhatsini wenkhosi nebantfu bayo ngekusho tintfo kanye netentfo letihambisana ne nkhosi. Kufana nekutsi, umangabe lenkhosi beyinatsile, bantfu bebatowutsi 'seyiwelel emantini endzawo yekubhukushela'. Bantfu angeke batsi inkhosi ishonile kanjalo nje, kepha batowutsi, 'indzawo yekubhukushela ayisenawo emanti'.
Lulwimi lolukhulunywako ngemusanda wayo (lidolobha lesigodlo) lalikadze liphakeme futsi lehluka kunalelo belikhulunywa bantfu basendzaweni. Ngoba bekatsatfwa ngekutsi yinhloli-lesemkhatsini, abebongelelwa ngentfo lenhle layentile, bekungayi ngale mundane — kukhwehlela, kunakatsa kwakhe bhiya, ngisho nangekugadza kwayo.
Bekungakagadvwa enkhosini, njengoba beyikhula, kutsi beyingenta umdanso (u pembela), lokwayigucula yaba ngumuntfu lonemandla ngetulu kwabo (Mudzimu). Le nkhosi, noma inemandla, yayite emandla lamaningi lamabi futsi bekumele iwasebentise ngendlela yemtsetfo nemasiko emmango.
Etintfweni letimbalwa kuphela lapho awasebentisa khona, futsi loko bekumele kukhokhwa ngukhansela wayo. eMahosi bekete emandla, kuletithixo nasemicimbini, kwenta tinciphiso ngaphandle kwemvumo yebantfu. Leminye imicimbi beyibukwa ngumfati lomdzala wenkhosi (umdlunkhulu-makhadzi), lobekenta siciniseko kutsi sintfu siyalandzeleka.
Phambilini tinkhosi tatisitwa emicimbini yato bokhansela be magota ne dzinduna, kanjalo be vhakoma (bomnaka kanye nabomzala-mnaka benkhosi) lebebahlala dvutane nesigodlo sayo noma eNdzaweni Lenkhulu. Tinkhosi lebetitama kukhwesha kakhulu kusintfu lesicaliwe betigijimela engotini ekuphoyizinwa ngumndeni lomkhulu wasesigodlweni noma benta 'lukhetfo lwabo ngetinyawo tabo' bese bayasuka kulendzawo yemtsetfo walomunye lophetse.Translated by Phindile Malotana


text:
11
Ngemnyaka wesitsatfu wekubusa kwaJehoyakimu, inkhosi yakaJuda, Nebukhadnezari, inkhosi yaseBhabhulona, wefika eJerusalema wayivimbetela. 2
Simakadze wanikela Jehoyakimu, inkhosi yakaJuda, kanye naletinye timphahla tasethempelini laNkulunkulu esandleni saNebukhadnezari. Letimphahla watetfwala watiyisa ethempelini lankulunkulu wakhe kulaseBhabhulona,“laseBhabhulona” ngesiHebheru “iShinari” wafike watibeka endlini yengcebo yankulunkulu wakhe.
3
Isa. 39:7
Inkhosi yabe seyitfuma Ashpenazi, indvuna yetiphatsimandla tayo tasesigodlweni, kutsi aletse lamanye ema-Israyeli endlu yebukhosi netikhulu. 4Kwakufanele kube ngemajaha lamahle langenasiyela, labenemandla nenhlitiyo yako konkhe kufundziswa, lanelwati, lanengcondvo lekhaliphile, lalungele kusebenta esigodlweni senkhosi. Kwakufanele awafundzise lulwimi netincwadzi taseBhabhulona. 5Inkhosi yawehlukanisela sabelo sekudla kwawo onkhe emalanga neseliwayini lasetafuleni lenkhosi. Bekufanele aceceshwe iminyaka lemitsatfu, emvakwaloko bese angena emsebentini wenkhosi.
6Emkhatsini wawo bekunemajaha labephuma kaJuda: boDanyela, naHananiya, naMishayeli, na-Azariya. 7
Lendvuna yawetsa emabito lamasha: Danyela yatsi nguBhelteshasari, Hananiya yatsi nguShadraki, Mishayeli yatsi nguMeshaki, Azariya yatsi ngu-Abednego.
8Kodvwa Danyela watincumela enhlitiyweni yakhe kutsi yena angeke atingcolise ngalokudla kwenkhosi kanye nangaleliwayini lakhona; wacela imvume endvuneni lenkhulu kutsi yena angatingcolisi ngalendlela. 9
Manje Nkulunkulu abesente lendvuna kutsi ibe nemusa nesihawu kuDanyela, 10kodvwa lendvuna yamtjela Danyela, yatsi: “Ngiyayesaba inkhosi yami, inkhosi, lekunguyona inehlukanisele leliphakelo lenu lekudla nesinatfo senu. Kufanele ngani kutsi inibone senibukeka nondzile kunalawa lamanye emajaha labontsanga yenu? Inkhosi itangijuba inhloko yami ngenca yenu.”
11Danyela wakhuluma kulomahlalesangweni labebekwe ngulendvuna kutsi engamele boDanyela, naHananiya, naMishayeli kanye na-Azariya, watsi: 12“Ngicela kutsi uke ulinge tinceku takho emalanga lalishumi. Sinike kuphela tibhidvo sitekudla nemanti sitewunatsa. 13Ubobe-ke sewuyasicatsanisa kubukeka kwetfu nekwalamajaha lamanye ladla kudla kwenkhosi, bese tinceku takho utiphatsa ngaleyo ndlela loyibonako.” 14Ngako lomahlalesangweni wakuvuma loko, wabalinga emalanga lalishumi.
15Ekupheleni kwemalanga lalishumi babukeka baphile kancono kakhulu, futsi bondleke kakhulu kunawo onkhe lawa lamanye emajaha labedla kudla kwenkhosi. 16Ngako lomahlalesangweni wavele wakususa lokudla kwelikhetselo neliwayini labebafanele balinatse lekwakusabelo sabo; esikhundleni sako wabanika tibhidvo.
17Lamajaha lamane Nkulunkulu wawanika lwati nekucondza kwato tonkhe tinhlobo temfundvo netetincwadzi letatibhaliwe. Danyela abesayicondza yonkhe imibono nemaphupho ato tonkhe tinhlobo.
18Kwatsi ekupheleni kwalesikhatsi lesasimiswe yinkhosi kutsi bangeniswe, lendvuna yavele yabetfula kuNebukhadnezari. 19Inkhosi yakhuluma nabo, yakhandza kutsi kute namunye labelingana naboDanyela, naHananiya, naMishayeli kanye na-Azariya; ngako base bangena emsebentini wenkhosi. 20Kuyo yonkhe indzaba yekuhlakanipha neyekucondza, inkhosi leyayibabuta ngayo yabakhandza bancono ngalokuphindvwe kalishumi kunato tonkhe tangoma nebatsebuli lababe kuwo wonkhe umbuso wayo.
21
10:1
Danyela wahlala lapho kwaze kwaba ngumnyaka wekucala wekubusa kwenkhosi Khuresi.


text:
111
Athaliya, unabo-Ahaziya, watsi kube abone kutsi indvodzana yakhe seyifile, wachubeka wabulala bonkhe bantfwabenkhosi. 2Kodvwa Jehosheba, indvodzakati yenkhosi JehoramuNome “Joramu” labengudzadzewabo-Ahaziya, watsatsa Jowashi, umsa wa-Ahaziya, wamuba, wamsusa emkhatsini walaba labanye bantfwabenkhosi labese batawubulawa. Wamtsatsa wayakumbhacisa kanye nesidzandzane sakhe ekamelweni lekulala. Bamfihla-ke lomntfwana ku-Athaliya; ngako-ke akazange asabulawa Jowashi. 3Wahlala abhaciswe naJehosheba,“naJehosheba” lamanye emahumusho atsi “nalomongi wakhe” ethempelini laSimakadze iminyaka lesitfupha ngesikhatsi kusabusa Athaliya eveni.
4
Kwatsi ngemnyaka wesikhombisa Jehoyada, umphristi, watfumela kwalandvwa tindvuna temakhulu, tasesigodlweni, netabomahlalesangweni, watsi atiletfwe kuye ethempelini laSimakadze. Wenta sivumelwane nato watifungisa asethempelini laSimakadze. Wase utikhombisa lendvodzana yenkhosi. 5Watidvonsa ngendlebe watsi: “Naku lokufanele nikwente: Nine lenisemabutfweni lamatsatfu langena emsebentini ngemaSabatha, libutfo leliyincenye yesitsatfu litabociza sigodlo, 6lenye incenye yesitsatfu icize lisango iSuri, bese kutsi lenye incenye yesitsatfu icize lisango lelingemuva kwabomahlalesangweni labaciza lithempeli ngemagema. 7Nine-ke leningemabutfo lamabili laphuma emsebentini ngemaSabatha nani nifanele nicize lithempeli, nilicizele inkhosi. 8Tihleleni nisingatse inkhosi, ngulowo nalowo ahlome aphelele, aphatse tikhali takhe. Nome ngubani losondzela ngasebaleni lenilitungeletile“ngasebaleni lenilitungeletile” nome “ngasemabutfweni enu” abulawe. Nihlale nisedvutane nenkhosi, nome ngukuphi lapho iya khona.”
9Letindvuna temakhulu tenta njengobe Jehoyada, umphristi, abeshito. Nguleyo yatsatsa akayo emadvodza, lawo labengena emsebentini ngemaSabatha nalawo labephuma emsebentini ngemaSabatha, eta kuJehoyada, umphristi. 10Wase uhlomisa letindvuna ngetikhali nangemahawu lekwakukwenkhosi Davide, kugcinwe ethempelini laSimakadze. 11Labomahlalesangweni, ngulowo abambe tikhali takhe, batihlela basingatsa inkhosi, edvute nelilati kanye nelithempeli, kusukela ngaseningizimu kuze kuye ngasenyakatfo kwelithempeli.
12
1 Sam. 10:24
1 Khos. 1:25,39
Jehoyada wase ukhipa lomntfwanenkhosi wametfwesa umchele webukhosi, wamnika incwadzi yesivumelwane, wase umemetela kutsi uyinkhosi. Bamgcoba, bantfu base bashaya tandla, bamemeta, batsi: “Lunwele loludze, nkhosi.”
13Watsi Athaliya kube eve lomsindvo lowawentiwa bomahlalesangweni nesive, wase uya kulabantfu ethempelini laSimakadze. 14Watsi uyabuka, wabona nanso inkhosi imile eceleni kwensika njengekwelisiko. Tindvuna nebashayi bemacilongo bebasingatse inkhosi, bonkhe bantfu belive bajabula bashaya nemacilongo. Ngako Athaliya wadzabula tingubo takhe, wamemeta watsi: “Ngemavukelambuso! Ngemavukelambuso!”
15Jehoyada, umphristi, wayala letindvuna temakhulu letatiwaphetse watsi: “Mkhipheni Athaliya lapha emkhatsini weticheme,Nome “ngaphandle kwemacentselo” nibagwaze ngenkemba bonkhe labamlandzelako.” Ngobe umphristi abetsite: “Ningambulaleli ekhatsi ethempelini laSimakadze.” 16Ngako bambhadzama, asatsi ufika kulendzawo lapho emahhashi angenela ngakhona, nakangena emabaleni asendlunkhulu, bambulalela khona lapho.
17Jehoyada wase wenta sivumelwane emkhatsini waSimakadze nenkhosi nesive kutsi sebayawuba sive saSimakadze, wachubeka wenta sivumelwane emkhatsini webantfu nenkhosi. 18
2 Khr. 31:1
Bonkhe bantfu bakulelo live baya ethempelini laBhali balibhidlita. Badzilita nemalati akhe kanye naletithico, kwaba tincetu, babulala naMathani, umphristi waBhali, bambulalela embikwalamalati.
Jehoyada, umphristi, wase umisa bomahlalesangweni basethempelini laSimakadze. 19Wabutsa tindvuna temakhulu, netesigodlo, nabomahlalesangweni, kanye nabo bonkhe bantfu bakulelo live, behlisa inkhosi ethempelini laSimakadze, bashuca bayawungena esigodlweni, bangena ngendlela yelisango lalabaciza sigodlo. Inkhosi yavele yahlala esihlalweni sayo sebukhosi. 20Bonkhe bantfu balelo live bajabula. Lidolobha laba nekuthula, ngobe phela Athaliya abebhokodzelwe ngenkemba ekhatsi esigodlweni.
21Jowashi abeneminyaka lesikhombisa nakacala kubusa.


text:
Flounders
Ligama lemndeni lelatiwako
Flounders
Ligama lelinye lelatiwako
iFlounder yeliso langasencele
Ligama lesayensi
Bothidae
Linani
Inganga 1,5 m, silinganiso singemashumi lamane ema sentimitha.
Kutichaza
Inemtimba lopatalele nemehlo ayo lamabili lasendzaweni yinye, avame kubangesencele. Ematsambo langasesiswini madze. Ematsambo langasemgogodleni kanye nasetibunu akachubeki nalawo lasetulu kwemgogodla. Imibila iyehluka. Iyakhanya nemacashata lamnyama, ngalesinye sikhatsi inemacashata laluhlata sasibhakabhaka. Tingawutshintja umbala natentela kubhaca.
Satiso Sebantfu Bonkhe
Umndeni we Bothidae ufaka tinhlobo letilishumi nakutsatfu kanye nemacembu lalikhulu nelishuminesitfupha. Ema Flounders atalwa anemehlo kutotimbili tindzawo, kepha bese ayasuka ayangesencele umasekahleti lapho ahleti khona. tehlukile kunato tonkhe timfishi letipatalele ngematsambo ato lamakhulu lagobekako kanye nemabala ayo labonakalako. Tindanda ngetulu. Tibhaca esihlabatsini kwentela kubhayizisa tilwane letinye. Tihlala emantini lavulekile njengelwandle nemifula.
Kudla Kwato
Tidla lingetulu lwetilwane letincane letite umgogodla kanye nemfishi.
Kusakata
Tivela ngetindlela tonkhe, letishishisa naletibandzako kanye nasetindzaweni letinelwandle letishisako mhlaba wonkhe.
Tilwane letatiwako
Leopard flounder (iFlounder yemabala) - Bothus pantherinus
Peacock flounder - Bothus mancus


text:
41“Manje-ke, ndvodzana yemuntfu, tsatsa sibhelekeca selibumba, usibeke embikwakho, bese udvweba lidolobha laseJerusalema kuso. 2Ubobe sewenta siboniso sekuvinjetelwa kwalo: Yakha tindvonga tekuvimbetela, wakhe lutsango lwekulivimbetela, umise tinkambu eceleni kwalo, bese ufaka imigcala yekulibhidlita ilitungelete, 3ubobe sewutsatsa lipani lensimbi ulibeke libe njengelubondza lwensimbi emkhatsini wakho nalelidolobha, bese uyagucuka uyalibuka. Liyawube selivimbetelekile, futsi uyawulivimbetela. Loku kuyawuba sibonakaliso kuyo indlu yaka-Israyeli.
4“Ubobe sewulala ngemhlubulo wakho wangesancele, ubeke sono sendlu yaka-Israyeli etikwakho.“etikwakho” nome “etikwemhlubulo wakho” Kufanele usetfwale lesono sabo emalanga langangalawo ekulala kwakho ngalowo mhlubulo. 5Ngikumisele emalanga langangeminyaka yekona kwabo. Ngako kutawuphela emalanga langema-390 wetfwele sono sendlu yaka-Israyeli.
6
“Utawutsi ungakucedza loku, uphindze ulale phansi futsi, ngemhlubulo wakho wangesekudla, wetfwale sono sendlu yakaJuda. Ngikumisele emalanga langema-40, lilanga lilinye limele umnyaka munye. 7Gucula buso bakho ububhekise ngasekuvinjetelweni kweJerusalema, nangemkhono lohlutjuliwe phrofetha umelane nabo. 8Wena ngitakubopha ngetindophi, kuze ungetiwukhona kugucuka kulomhlubulo uye kulomunye, uze ucedze lawo malanga ekuvimbetela kwakho.
9“Tsatsa kolo nebhali, emabhontjisi netinhlumaya, nemabele nesipileti,“sipileti” luhlobo lolutsite lwakolo ukufake esitjeni sekuphatsa, bese utentela sinkhwa. Kufanele udle sona kulamalanga langema-390 lotawulala ngawo ngemhlubulo wakho. 10Kala kudla lokungemagremu langema-230“emagremu langema-230” nome “emashekheli langema-20” lekufanele ukudle njalo nje ngelilanga, ukudle ngetikhatsi letimisiwe. 11Ubophindze futsi ukale tinkomishi letimbili letinkhulu“tinkomishi letimbili letinkhulu” nome “incenye yesitfupha yehini” temanti lekufanele uwanatse ngetikhatsi letimisiwe. 12Lokudla ubokudla njenganawudla licebelengwane lebhali; ubokupheka embikwebantfu babuka, lomlilo uwubase ngemigodvo yebantfu leyomile.”
13Simakadze watsi: “Ngalendlela bantfu baka-Israyeli bayakudla kudla lokungcolile emkhatsini wetive, lapho ngiyawubacoshela khona.”
14
11:2
19:7
Isa. 65:4
Imis. 10:14
Mine ngaphendvula ngatsi: “Cha, Nkhosi Simakadze! Mine angizange sengitingcolise. Kusukela kwasebusheni bami kuze kube ngunyalo angizange sengiyidle ingcuba nome inyama yesilwane lesibulewe tilwane tesiganga. Akuzange sekungene nyama lengcolile ngekwemtsetfo kulomlomo wami.”
15Wakhuluma watsi: “Kulungile. Ngitakuvumela kutsi usebentise emalongo etinkhomo esikhundleni sewemuntfu ekuphekeni lesinkhwa sakho.”
16
Hez. 14:13
Wachubeka watsi kimi: “Ndvodzana yemuntfu, ngitawunciphisa kutfolakala kwekudla lapha eJerusalema. Bantfu bayawudla kudla kwekwemukeliswa bancenekile, banatse nemanti ekwemukeliswa bakhatsatekile, 17ngobe kudla nemanti kuyawube kweswelekile. Bayawumangala nababonana, bayawukondza babe tingodvo ngenca yesono sabo.”“ngenca yesono sabo” nome “esonweni sabo”


text:
Sikhatsi seTimphawu teSive
Bantfu nje base Ningizimu Afrika bangenela imibuto yesive kwentela kwakha kanye nekucedzisa lokwakhiwa kweTimphawu tetfu teSive.
1993
Phakatsi kwa-1993-Tinkhulumo ngelushintjo kusuka kulubandlululo kungena kunkhululeko kwaba yintfo lesendleni ku World Trade Centre, eKempton Park.
Natisikhombisa kunyanga yeNyoni nga 1993 – le – Phathi Lenkhulu yeKhansela yakhomba Khomishana we Timphawu teSive.
Ekupheleni kwa 1993 – Umtsetfo Sisekelo wase Ningizimu Afrika wamukelwa.
1994
Natimashumi lamabili kunyanga yaMabasa ngemnyaka wa 1994 – Ifulegi lensha ye Sive yamukelwa.
Natimashumi lamabili nesikhombisa kunyanga ya Mabasa ngemnyaka wa 1994 – Lukhetfo lwenkhululeko lwekucala lwase Ningizimu Afrika.
1996
Natilishumi kunyanga yeNgongoni nga 1996 – Lomtsetfo lomusha wasayinwa kuMtsetfo eSharpeville.
1997
Natilishumi kunyanga yeMphala nga 1997 – Ingoma yemthandazo yeSive yamukelwa.
2000
Natimashumi lamabili nesikhombisa kunyanga yeMabasa ngemnyaka wa 2000 – Libutfo/Umkhonto Lomusha Wekuvikela waMukelwa.
Translated by Phindile Malotana


text:
101
4:3
5:2
Ngase ngibona lenye ingilosi lenemandla lamakhulu yehla ezulwini yehlela phansi, yembetse lifu, inemushi wenkosazana etikwenhloko yayo, buso bayo bunjengelilanga, imilente yayo injengetinsika temlilo. 2Yayiphetse incwajana levulekile esandleni sayo. Ngelunyawo lwayo lwangesekudla yema etikwelwandle, ngelwangesancele yema etikwemhlabatsi. 3Yamemeta ngelivi lelikhulu lelalinjengelekubhodla kwelibhubesi. Yatsi kube imemete, kwevakala kudvuma lokusikhombisa. 4
Kwatsi kube kuvakale lokudvuma lokusikhombisa, ngase ngilungiselela kubhala, kodvwa ngeva livi liphuma ezulwini litsi: “Loko lokushiwo kudvuma lokusikhombisa ungakubhali phansi; kugcine kuyimfihlo.”
5
Dut. 32:40
Dan. 12:7
Amo. 3:7
Lengilosi lengayibona ime elwandle nasemhlabatsini, yaphakamisela sandla sayo sangesekudla ezulwini, 6
yamfunga yena lophila kuze kube phakadze, lowadala lizulu nako konkhe lokukulo, nemhlaba nako konkhe lokukuwo, nelwandle nako konkhe lokukulo, yatsi: “Kutawubate lokutawubambelela! 7
Imis. 3:21
Semb. 11:15
17:17
Kodvwa kutawutsi ngesikhatsi selivi lengilosi yesikhombisa, nase itawushaya licilongo layo, kufezeke imfihlakalo yaNkulunkulu, njengobe abetsembisile etisebentini takhe, baphrofethi.”
8
Ngaphindza ngaliva livi liphuma ezulwini likhuluma kimi litsi: “Hamba uyewutsatsa lencwajana levulekile lesesandleni sengilosi leme etikwelwandle nasetikwemhlabatsi.”
9Ngako ngaya kulengilosi, ngayitjela kutsi ayinginike lencwajana. Yatsi kimi: “Yitsatse, uyidle. Itawuluma esiswini, kodvwa ibe mnandzi njengeluju emlonyeni.”
10Ngayitsatsa-ke lencwajana esandleni salengilosi, ngayidla. Yaba mnandzi njengeluju emlonyeni wami, kodvwa ngatsi nase ngiyidlile yaluma esiswini sami. 11
Ngatjelwa kwatsiwa: “Kufanele uphrofethe ngebantfu labanyenti, nangetive, nangetilimi, nangemakhosi.”


text:
Radoje Domanović
Radoje Domanović (Indlovana 16, 1873 – Ingci 17, 1908) bekangumbhali, intsatseli, phindze anguthishela waseSebhiya, bekandvumele tinganekwane takhe limfisha.
Umlandvo[hlela | edit source]
Radoje Domanović watalwa esigodzini sase Ovsište indzwao lesemkhatsini kweSebhiya. Wacedza sikolwa eKragujevac, esikhoneni seFilosofi, eNyuvesiti yaseBelgrade, lapho bekafundzela khona lulwimi lwaseSebhiya nemulandvo. Kusukela umnyaka wa1895–1898, Domanović bekangumfundzisi welulwimin lwaseSebhiya nemlandvo eninguzimu yaseSebhiya.
Ngalesikhatsi afundzisa, wabhala inganekwane yakhe yekucala. Ngenca yebudlelwane bakhe neparty lephikisako, walahlekelwa ngumsebenti wakhe, wabese uyahamba uya eBelgrade. EBelgrade, abeyintsatseli yemapolitiki lehlukene, aphindze abe yinsatseli yebabhali. Abebhala tihloko temapolitiki netinganekwane lebetihlasela ebaleni iparty lebeyibusa lesosikhatsi. Radoje wadvuma ngetindzaba lekatibhala njenga “Umholi” (1901) na “Stradija” (1902). Ngalokungalingeki kwakhe, waba sihlubuki lesigcamile kumbusi waObrenović.
Emvakwa 1903, emvakwekushintja kwe umbhikisho, Domanović, watfola umsebenti wekubangumbhali weNcenye yeMfundvo. Hulumende lomusha wamuvumela kutsi aye eJalimane umnyaka munye wekuspesheliza, lewamenta eMunich. Ekhaya kubo eSebhiya, Radoje bekaphatseke kabi ngekubabete lushitjo lolungilo emphakatsini. Wacala umbhalo wemapolotiki wemaviki onkhe, “Stradija”, lapho wachubeka khona kubhala ngebutsakatsaka kwahulumende lomusha, kepha kubhala kwakhe beskute lamandla labekadze anawo.
Radoje Domanović washona nakugabence lihora lelishumi nakubile ekuseni nga 17 Ingci, 1908, anamunyaka lengemashumi lasistatfu nesihlanu, asegule sikhatsi lesidze ngenyumonya ne sifuba sengati. Umsebenti wakhe longakate akhicitwe, walahleka ngemphi yemnhlaba yekucala. Ngenca yekubaluleka kwakhe ekulweni nenkhululeko yebantfu nekahlakanipha kwakhe, watiwa ngekuba lichawe lemubhali laseSebhiya ngekundlula kwemakhulwini eminyaka ya XX.[1]
Imibhalo[hlela | edit source]
Imibhalo lenduvumile yaRadoje Domanović:
- Incabango yemuntfu wasSebhiya, 1902
- Kraljević Marko ahlangana nebaseSebhiya kwesibili, 1901
- Kubulawa kwenchazelo, 1898
- Lwandle lobufile, 1902
- Satane, 1898
- Stradija, 1902
- Umholi, 1901
Emarefarensi[hlela | edit source]
- ↑ "Umsebenti wa“Radoje Domanović”". domanovic.org.


text:
51
Joh. 8:32
Rom. 8:1
1 Khor. 6:12
Gal. 4:5,31
1 Phet. 2:16
Khristu wasikhululela kutsi sihlale sikhululekile. Manini-ke, nicine, ningaphindzi niboshelwe ejokeni lebugcili.
2
Ase nginitjele, mine Pawula, ngitsi kini: Nanemukela kusoka, Khristu angeke abe nelusito kini. 3
Ngiyafakaza futsi kunobe ngubani wekusoka kutsi ubophelekile ekwenteni konkhe lokufunwa ngumtsetfo. 4
Nine lenifuna kwemukeleka kuNkulunkulu kutsi nilungile ngekwenta lokufunwa ngumtsetfo nitehlukanisile naKhristu, ningephandle kwemusa waNkulunkulu. 5
Tsine-ke sinelitsemba kutsi sitakwemukeleka kuNkulunkulu kutsi silungile, loko sikulindzele ngemandla aMoya Longcwele losebenta ngekukholwa. 6
Gal. 6:15
Khol. 3:11
Ngobe kuKhristu Jesu kusoka nekungasoki akunamsebenti, kodvwa kuphela kukholwa lokusebenta ngelutsandvo.
7Benigijima kahle! Pho, ngubani lona losanivimbele kutfobela liciniso? 8Lokukhohliseka akuveli kuye lowanibita. 9
Khumbulani naku: “Sibiliso lesincane nje lesibilisa yonkhe inhlama.” 10Ngisenelitsemba ngani eNkhosini kutsi ningeke niwutsatse lomunye umcondvo; kodvwa lowo lonihluphako uyakwetfwala sijeziso sakhe, nome ngangubani.
11
Kodvwa, bazalwane, nangabe mine ngisashumayela kusoka, pho, ngisahlushelwani? Kube bekunjalo ngabe sesisusiwe lesikhubekiso lesisiphambano. 12Ngifisa shangatsi labo labaniphatamisako bangatiphakula bona!
13
9:19
Gal. 6:1
Ngobe bazalwane, nabitelwa enkhululekweni; kuphela nje ningayisebentisi inkhululeko yenu kunika ematfuba ekwenta sono, kodvwa khontanani ngelutsandvo lomunye kulomunye. 14
Mat. 22:39
Rom. 13:9
Jak. 2:8
Ngobe wonkhe umtsetfo upheleliswe evini linye lelitsi: “Ubotsandza makhelwane wakho njengobe utitsandza wena.” 15Kodvwa nanilumana nidlane nodvwana, nibocaphela kutsi ningacedzani.
16
8:4,12
Kodvwa ngitsi: Hambani ngaMoya, khona ningetiwufeza tinkhanuko tenyama. 17
Rom. 7:14-24
Ngobe inyama ikhanuka lokuphambene naMoya, naMoya, uphambene nenyama, ngobe kokubili kuyaphikisana, kuze ningetikwenta lenikutsandzako. 18Kodvwa naniholwa nguMoya, anikho ngaphansi kwemtsetfo.
19
1 Khor. 3:3
6:9
Ef. 5:3
Khol. 3:5
Semb. 22:15
Phela imisebenti yenyama isebaleni, ngulena: bugwadla, nebuphingi, nekungcola, nemanyala, 20nekukhonta tithico, nekutsakatsa, nebutsa, nenkhani, nemona, nelulaka, nekubanga, nekwehlukana, nekuhlubuka, 21
nekuhawukela, nekudzakwa, nebudli, naletinye tintfo letifanana naleti lenganitjela ngato kucala, kutsi labo labenta letintfo bangeke balidle lifa lembuso waNkulunkulu.
22
Khol. 3:12
Kodvwa titselo taMoya nguleti: lutsandvo, nekujabula, nekuthula, nekubeketela, nebubele, nekulunga, nekwetsembeka, 23
nekutfobeka, nekutibamba; kute umtsetfo lophambene naletintfo. 24
Gal. 2:19
6:14
BaKhristu Jesu bayibetsele esiphambanweni inyama nekushangashanga kwayo kanye netinkhanuko tayo. 25Njengobe siphila kuMoya, ngako asihambe ngaMoya. 26
Asingafuni ludvumo lolulite, singacansulani, futsi singabi nemona lomunye kulomunye.


text:
Kutfutfuka kwamunye kwabonwa njengetigaba letiningi, kuphuma kweboya kanye nekushada lokumaka tigaba letibalulekile. Kugucuka kusuka kukunye kuya kulokulandzelako kwentiwa kwaba yimphumelelo ngetindlela tangaphandle (emadloti, imimoya lemihle nalemibi, batsakatsi bebulili bobubili), lokungenta buhle nebubi kubantfu.
Tikolwa tekusokela betenta imiyalo ngekutsi bagadzeni nekutsi batiphatse njani esigabeni lesilandzelako. Ngemisebenti nangemidanso, bebavela ngetiphosiso tangaphambilini bebakha likusasa. Lemisebenti beyiphindze ifake kusekelwa ngemadloti phindze kucinise kusoka kulemilingo. Beyibanjwa, noma dvute, kwesigodzi semahosi ne magota nangabe bekute kahle labatosoka, bekungavami kwenteka minyaka yonkhe.
Intfombatana yemuVenda ingenela tikolwa letintsatfu tekusoka: ivhusha ngesikhatsi iphuma tiboya; tshikanda kucinisa le vhusha; kanye ne dombani, sikolwa lesincane sekungena emshadweni. Ngaphambilini, bafana lebebakadze baba ku thondo nabo bebangenela incenye ye dombani, kepha namuhla bambalwa labenta njalo, bese lesikolwa sebafana, ivhutuka ne thondo, kungiko. Incumbi yabo bangenela imurundu, leyetfulwe esigabeni sekugcina.
Yenteka ngaphandle kwesigodzi, kuvame kuba sentsatjaneni noma entsabeni, ngebusika lobomile ngaleto tinyanga, kwelaphela kuphola kwesilondza sekusikwa. Kutinsuku talamuhla, inombolo lekhulako, ikakhulu etindzaweni letisemadolobheni, basikwa bodokotela besilungu, kunalabo labenta ngesintfu. Labanye balabodokotela sebavule imicimbi yabo bese bahlaba inkunzi ngemuva kwenombolo yebantfu lesebasikiwe, kunika lomsebenti indlela yesivumelwano ye 'sintfu'.
Le vhusha (kusokela kuphuma kweboya) kusetjentiselwa ekupheleni kwetinyanga letiningi, kepha namuhla kuvame kwenteka ngetulu kwemalanga lesikhombisa. Emantfombatana afundziswa kutsi buntfu sicalelo sekuba ngumake loliVenda. Ube ubekiwe wedvwa endzaweni yekusokela, bacabanga kutsi kuma kwentfo, kugcina tinhloko tabo tibheke phansi, emahlombe abo aphakeme netandla tabo tigociwe, noma tandla tabo tibekwe etilevini.
Benta imisebenti yemadvodza, kutfwala imitfalo lesindzako ngemihlane yabo noma etinhloko, kugucuka kwetisu tabo, noma kubamba tinkhuni noma emalahle lashisako ngetandla tabo. Baniketwa imfundvo leyecile ngekwelicansi, kutiphatsa ngekwelicannsi, kutsembisana nemshado, kanye nekubalekela kumitsa ungakashadi. Umphumela wesintfu bowentiwa phakatsi kwe vhusha yemantfombatana etigaba letiphakeme (vhusha ha vhakololo) nebantfu nje (vhusha ha vhasiwana).
Kuhlabelela, kudansa kanye nekufundza le milayo bekutintfo letibalulekile talesikolwa sebantfu nje. Lesikolwa sebantfu labaphakeme sasifihlekile kakhulu, futsi kuncane lokwatiwako ngasi. Cishe yonkhe imisebenti yabo yayenteka endzaweni lekhweshile esigodzini sesikhulu, futsi bekute umculo wekumemetela sive kusho kutsi lesikolwa sesibanjiwe. Kute umuntfu nje lobekangenela ivhusha yebantfu labaphakeme, kepha labo labaphakeme lebesebayentile le vhusha bebavakasha kule vhusha yebantfu nje ngesikhatsi labafunangaso.
Le tshikanda (kucindzetela le vhusha) beyenteka endzaweni ngaphambi ufike ku dombani, njalo eminyakeni yesitsatfu noma yesine. Le dombani, lemaka kufika ebangeni leliphakeme lenchubo yekusoka, kwakukuphumelela kwekugcina kwekuya emashadweni. Kufutfwa kweluphondvo lwe kudu (phala phala) kumaka kucala.
Umlilo wenkholelo, lobaswe esigodzini senkhosi, usala ubasiwe njalonjalo. Lalabasokile belashwa ngemitsi, bese konkhe bekusetjentiswa bekutselwa ngemitsi kwentela kuvikela tintfo letimbi letingangena. Bonkhe labasokile bebahhulwa, bese bonkhe labo bedombani bebangavunyelwa kutsi bahhule noma bageze. Ngekwesintfu le dombani beyinetigaba letilishumi, lebetitsatsa iminyaka lemibili, kepha namuhla akukavami kuba ngetulu kwetinyanga letiyimfica.
Labasoki bafundziswa kudansa netingoma letiyimfihlo, babona tintfo letiyimfihlo, babukele phindze balingise ngekufundzisa, bese batfola kufundziswa ngetelicansi. Lesento kutsi kufundziswe lalabancane labanesicu semshado, kanye nemfundziso yemaVenda. Lekubukwa njenge 'buve' umsebenti wema Venda, le dombani ingabanjelwa ngaphansi kwetingadzi tenkhosi ye ntalelwano yase Singo. Intfo levelako yale dombani nglomdanso we domba lowentiwa ngemantfombatana lagegeletela umlilo.
Labasoki benta lilayini, ngamunye ubambe ingcosa yalenye intfombatana lengaphambi kwakhe, benta sitimela lesidze lesinyakata ngekukhala kwemsindvo wengoma netigubhu te mirumba. Ngekwesintfu lamantfombatana adansa angcunu, kepha namuhla bagcoka ishedu leyengciswa emkhatsini wemilente, lokwakha sidziya ngaphambili nentsambo lemnyama ngasemuva leshona phansi. Baphindze bagcoke imigabo yesandla yelihwayela kanye nekwasetincatseni lokumanyatako nabadansa.
Lomdanso umele inhlatfu, lehambisana nentalo kanye nekunyakata kwemntfwana esiswini. Kuphindze kumele kutsi lenhlatfu itsemba kuhlala eFundudzi, inkelebhu yema Venda lesesigodzini sase Soutpansberg. Lelidvonga le khoro ngumtimba wesithixo senhlatfu, bese lelibala le Nkelebhe ye Fundudzi, indzawo yemvelaphi, ngekwesisu; labasoki basesiswini salenhlatfu, balungele kutalwa kabusha ngekwemshado kanye nemalunga lahloniphekile emmangweni.
Emasontfo emakholwa atsatsa kuhlukanisa kwetimo ngekusoka, lamanye ayekelisa emalunga kutsi angangeneli tikolwa tekusoka. Lamanye 'lakhululekile' emasontfo akhutsata emalunga kutsi angenele, kantsi lamanye aniketa tindlela letinye, avame kuhlanganisa inkholelo yesintfu kanye netintfo letentiwako ngekwekukholwa.
Letinye tingucuko tiletfwe yimfundvo yesimanje, tibhedlela kanye nemisebenti yetihambi, kepha emantfombatana lamaningi asasoka. Kute indvodza yemuVenda lengashada wesifazane longatange aye ku dombani. Uma kwenteka ashade kulelinye licembu, kufana nemuTsongga noma umu Sotho, kufuneka ente idombani.
Namuhla, sizatfu lesinikwa basoki kwentela kungenela kutsi 'bafundze imiyalo' 'batfole kuhlakanipha' (u guda milayo). Kwati le milayo kufundzisa lowesifazane ngelwati lolubalulekile kumente angenele imihlangao yabomake kanye nemicimbi.Translated by Phindile Malotana


text:
Sifazane simelela phindze sikhombise sigaba sabo lesingagucuki sema Ntwana. Indlela labagcoka ngayo tingubo, letintfo labatakhako nalemisebenti labayentako igcizelela indzima labayidlalako njengebantfu lababambe sintfu nebantfu labamise umnotfo wemakhaya ebusweni bebudolobha/kuphucuka kanye nekungabikhona kwebayeni babo, leliningi labo sebabanjwe yindlela yekubatisebenti tekuhamba.
Njengoba luhlolo luphela lwalokuvetwa lokungabhalwanga kwalelicembu, bungibo babo njengelicembu lemasiko labonakalako lihlangene ngekukhwesha kanye nemlandvo wamuva wase Ningizimu Afrika.
Noma lokuma kwalesidziya lesincane sanghaphambili (ithetho) legcokwa besifazane bema Ntwana nema Pedi siyafana, sihluka ngetindlela tekuhlotjiswa. Akufani nesikhumba setilwane lesineboya sema Pedi, lesisikwe ngekuphambana kwemidvwebo, lingetulu letidziya tema Ntwana livame kushelela ngaphandle nakukhona indlela letsite yekuhlobisa leyentiwe.
Leyakhiwa ngesikhumba sembuti noma ngalesinye sikhatsi nge oxhide, letidziya tangaphambili timelele sigaba lesimcoka ngemphilo yebesifazane bema Ntwana: sigaba sakhe emshadweni kanye nekumukelwa kwakhe njengamake lomdzala kulommango. Lesidziya sangaphambili sihlotjiswe kancane; lolokuvume kuvela lokwatiwako kwekuhlobisa ngule sehlora (‘umsila we squirrel’): umhlobiso wemugabo lotsite lonetindingilizi uvame kuhlotjiswa ngebuhlalu lobumuhlophe ngaphandle, bumnyama noma luhlata losasibhakabhaka kuletindingilizi letingekhatsi, bese uba bovu namhlophe emkhatsini.
Le sehlora ivela ungatsi inekubaluleka lokukhulu kulamaNtwana nayisavela etintfweni tabo tesintfu letiningi, futsi igcokwa enhloko. Lesidziya sangembili (intep) legcokwa besifazane bema Ntwana imise kwa V lowakheke ngekuvuleka kwentfo yemakona lamatsatfu lacijile lokuticephu letimbili tesikhumba lesinyatselwe (ilekobe). Emkhatsini walamaPedi, lenandlela ichazeke njengentfo lemelela besifazane kepha bafundzi bemaNtwana batsemba kutsi kumelele letinyawo letingemuva tembuti.
Kokubili kubona inhlanganyela nentalo yemuntfu wesifazane. Lokucindzetelwa kwebesifazane bema Ntwana ngendzima yekutala bantfwana itfola indlela yayo ku gimwane noma popenyane — umdoli wekukwenta ukhone kutala lowakhiwe ngemtiya wemacembe esitjalo sase Melika, intsambo nebuhlalu. Lolwati lwekukhokha lenamidola indluliselwa phansi kusuka kubomake kuya ebantfwaneni bemantfombatana.
Emantfombatana lamancane adlala kutsi lemidola ibantfwana betingani tabo, lababitwa kutsi batodlala nabo emncintiswaneni wekudansa, umphumela lapho lokhomba umholi walelicembu. Labafana labancane bavame kuhlanganela ekhaya lamunye walamantfombatana, labeka yinye igimwane elayinini. La ‘bobabe’ nala ‘bomake’ benta imilayini lemibili ngasehlangotsini lalabadoli bese badansa nebatali babo.
Lowinako lapho, ngekujajwa ngumtali, utfola sikhumbasembuti njengenkomishi. Imvamisa labafana benta umncintiswano wekulwa kwentela kukhetsa umholi longuye emkhatsini wabo. Lamabhande aselukhalweni lamibalabala langephansi kwale gimwane avame kuhleleka ngendlela yesintfu yembhalo welibala: emabhande lamabili lamhlophe ngetulu, lalandzelwa ngulinye lelibovu, linye leliluhlata sasibhakabhaka, linye leliphinki bese ngalesinye sikhatsi linye lelimhlophe libhande ngphansi.
Lokuhleleka kwalelibala kufananiswa naloko lokugcokwa besifazane bemaNtwana lesebasokile nalabashadile elukhalweni lwabo. Mhlophe, bovu naluhlata losasibhakabhaka noma mnyama yimibala leyatiwako emkhatsini wemaNtwana ngenca yekuhlanganyela netinhlobo-tesihlabatsi (kufana namtfubi-losansundvu lohhwabile wabovu), lokutsenjwa kutsi kusanganisa emandla ekuphilisa nemilingo.
Noma imidola yentalo ingenayo indlela yasencasini, bulili begimwane leminye bungachazwa kuma kwetidziya tangaphambili. iGimwane yesilisa ivama kuba nesembatfoseboya lesisasikwele lesilulekile ibe imidola lemisikati ingabonwa ngekumisa kwa -V kwemidola lekumelela le ntepana (tidziya tangaphambili) letigcokwa ngemantfombatana emaNtwana lasengakasoki.
Letitindlela tesintfu tikhula ngekuba mbalwa/yindlala kulemidola ye gimwane, umehluko emkhatsini wetintfo letimbili ngebuhle bato letitfolwa kubadola bamanje labasandza kwakhiwa. Loku kungenca yekutsi le gimwane ayisentiwa ngendlela lemelele emasiko. Sekube yintfo letfutfukisiwe kakhulu, yatsatfwa noma yakhelwa kutsi ilungele kujabulisa kwentela kuhlobisa kuncenye yemakethe yalabamhlophe.Translated by Phindile Malotana


text:
11
Imis. 19:29
Rom. 16:23
1 Khor. 1:14
Lencwadzi iphuma kuMbonisi.
Iya kuGayusi lotsandzekako, lengimtsandza ngeliciniso. 2Wena lotsandzekako, ngiyakhuleka kutsi konkhe kukuhambele kahle, nekutsi uphile kahle, njengobe ngati kutsi uyaphila emphefumulweni wakho. 3
Ngajabula kakhulu nakufika labanye bazalwane bafakaza ngekutimisela kwakho ecinisweni, njengobe uhamba ecinisweni. 4Kute kujabula lengingaba nako lokwengca loko: kuva kutsi bantfwabami bahamba ecinisweni.
5Wena lotsandzekako, ukwenta ngekwetsembeka konkhe lokwentela bazalwane, ikakhulu etihambini, 6
labafakaze ngelutsandvo lwakho ebandleni. Utabe wente kahle ngekubahlinzeka ngako konkhe labangahle bakudzinge, ngiko loko lokufanelekile emsebentini waNkulunkulu. 7
Imis. 20:33
1 Khor. 9:12
Ngobe baphuma egameni laKhristu bangatsatsi lutfo kulabangakholwa kuye. 8Ngako-ke sifanele kubasita bantfu labanjalo, kuze sibambisane nabo emsebentini weliciniso.
9
Kukhona lengakubhalela libandla, kodvwa-ke Diyotrefesi lotsandza kutibeka embili uyala kusemukela. 10
Ngako-ke nangifika lapho, ngiyawuvumbulula konkhe lokubi lakwente kitsi ngemavi lamabi, asihleba. Kodvwa loko akumenelisi, ngobe ujinge angabemukeli bazalwane; nalabo labafuna kubemukela, uyabavimbela abancume nasebandleni.
11
Isa. 1:16
1 Phet. 3:11
1 Joh. 3:6,9
Wena lotsandzekako, ungasilandzeli sibonelo lesibi, kepha ubolandzela sibonelo lesihle. Umuntfu lowenta lokulungile waNkulunkulu; kepha umuntfu lowenta lokubi akazange asambone Nkulunkulu.
12Demetriyusi unconywa ngibo bonkhe bantfu, ngisho neliciniso imbala liyamncoma; natsi siyamfakazela, futsi nawe uyati kutsi bufakazi betfu buliciniso.
13
Benginetintfo letinyenti lebengingakubhalela ngato, kodvwa angifisi kutibhala phansi, 14ngobe ngetsemba kutsi ngitakubona masinyane, sikhulume nawe umlomo nemlomo.
15Kuthula akube nawe. Bonkhe bangani bayakuhambisa. Hambisa bangani, ngamunye ngamunye.


text:
SíZulu
SiZulu. Lolu lulwimi lolukhulunywa kaZulu eningizimu nakaNgwane, bantfu labakhuluma lolulwimi babitwa ngemaZulu. Loku kususelwa esibongweni lesibusako sakaZulu.
Umlandvo[hlela | edit source]
Kadzeni Zulu bekusive lesincane lesingenawo nemandla, ngephasi kwaSenzangakhona Zulu abecinelwa tive letifana naboButhelezi labebabuswa nguPhungashe, boMchunu labebabuswa nguMacingwane naletinye tive. Ngalesikhatsi bakaZulu bebabuswa sive sakaMtsetfwa ngephasi kwaDingiswayo.
Emlandvweni wemaZulu angeke sewuhlale ungahlangani neligama lashaka. Shaka utalwa yinkhosi Senzangakhona kuNandi. Nawufuna kwati ngashaka mcalate khona lapha ngoba lapha sikha etulu. Shaka-ke wesakha sive sakaZulu saba sive lesikhulu, lesinemandla nalesesatjwako kuleli letfu. Manyenti emakhosi lalandzele shaka.
Kubhalwa kwesizulu kwacala ngaso sikhatsi saShaka nakufika baDzeshi. Ngeminyaka yabo 1920 kwvela babhali labansundvu labatfutfukisa sizulu ngendlela lesimanga.kubo kubalwa boA.W.Vilakazi, Sibusiso Nyembezi kanye nalabanye. Kusukela lapho siZulu sikhicite babhali labakhonako kusebentisa siZulu emibhalweni yabo. SiZulu sesinayo nemdlalo yamabonakhashane ledvumile njengabohlala kwabafileyao.
Imisindvo[hlela | edit source]
EmaZulu yalucinisa lulwimi nakhulumako futsi anaboNgwacabatfwa labanyenti kwengca siSwati.
Kúbópha[hlela | edit source]